cyanic-selkie/wikianc huggingface dataset:
മഴക്കാല രോഗങ്ങൾ
മന്തുരോഗം
കൊതുക് കടിയിലൂടെ വുചീരിയ ബാങ്ക്രോഫ്റ്റൈ( Wucheria Bancrofti) എന്ന വിരയാണ് ഇത്  പകർത്തുന്നത്. പല രാജ്യങ്ങളിലും വ്യത്യസ്തങ്ങളായ വാഹിനികളും വിരകളും ആയതിനാൽ ചികിൽസാ നിർമ്മാർജ്ജന പദ്ധതികളും വ്യത്യസ്തങ്ങളായിരിക്കും. മന്തുരോഗിയിൽ ലിംഫ് ദ്രാവകത്തിന്റെ ഒഴുക്കിന് തടസ്സമുണ്ടാവുകയും കെട്ടിക്കിടക്കുകയും ചെയ്യും. ചിലരിൽ പൊട്ടി അണുബാധ ഉണ്ടാകാറുണ്ട്. മാൻസോണിയ കൊതുകുകളാണ് മന്തു പരത്തുന്നത്. സ്പൈനൊസാഡ് (spinosad) എന്ന കീടനാശിനി ചിലയിടങ്ങളിൽ കൊതുക് നിമ്മാർജ്ജനത്തിനായി ഉപയോഗിച്ച് വരുന്നു.
മലമ്പനി
മനുഷ്യരിലും മൃഗങ്ങളിലും കൊതുക് പരത്തുന്ന ഒരു സാംക്രമിക രോഗമാണ് മലമ്പനി അഥവാ മലേറിയ. ഏകകോശ ജീവികൾ ഉൾക്കൊള്ളുന്ന ഫൈലം പ്രോട്ടോസോവ വിഭാഗത്തിൽ, പ്ലാസ്മോഡിയം ജനുസ്സിൽ പെട്ട പരാദങ്ങളാണ് ഈ രോഗമുണ്ടാക്കുന്നത്. അനോഫിലസ് കൊതുകുകളാണ് മലമ്പനി പരത്തുന്നത്. രോഗം പരത്തുന്ന കൊതുകിന്റെ കടിയേറ്റാൽ 7-14 ദിവസത്തിനുള്ളിൽ രോഗലക്ഷണങ്ങൾ പ്രകടമാകും.എല്ലാ മലേറിയ രോഗകാരികൾക്കും ആദ്യ രോഗലക്ഷണങ്ങൾ ഒരുപോലെയാണ്. ഫ്ലൂ മാതിരിയുള്ള ലക്ഷണങ്ങളാണ് ആദ്യം കാണപ്പെടുന്നത്. രക്തത്തിലെ അണുബാധ, ഗാസ്ട്രോ എന്ററൈറ്റിസ്, വൈറൽ രോഗങ്ങൾ എന്നിവയോടും രോഗലക്ഷണങ്ങൾക്ക് സാദൃശ്യമുണ്ട്. തലവേദന, പനി, വിറയൽ, സന്ധിവേദന, ഛർദ്ദി, ഹീമോലിറ്റിക് അനീമിയ, മഞ്ഞപ്പിത്തം, ഹീമോഗ്ലോബിന്യൂറിയ, റെറ്റിനയ്ക്ക് തകരാറുസംഭവിക്കുക, കോട്ടൽ എന്നീ രോഗലക്ഷണങ്ങൾ കാണപ്പെടാറുണ്ട്.
1897 ആഗസ്ത് 20ന് റൊണാൾഡ് റോസ് ആണ് അനോഫിലസ് കൊതുകുകളാണ് മലേറിയ പരത്തുന്നതെന്നു കണ്ടെത്തിയത്. ചരിത്രപ്രാധാന്യമുള്ള ആ ദിനത്തിന്റെ ഓർമയ്ക്കായാണ് ആഗസ്ത് 20 കൊതുകുദിനമായി ആചരിക്കുന്നത്.
ബോധവൽക്കരണത്തിലൂടെയും കൂട്ടായ്മയിലൂടെയും കൊതുകിനെ നശിപ്പിച്ചേ മതിയാകൂ.
എലിപ്പനി
എലിപ്പനി രോഗത്തിനു കാരണമായ വന്യമൃഗങ്ങളും വളർത്തുമൃഗങ്ങളും രോഗപ്പകർച്ചയുണ്ടാക്കുന്നു പ്രധാനമായും രോഗപ്പകർച്ചയുണ്ടാക്കുന്നത് കരണ്ടുതിന്നുന്ന ജീവികളാണ്.
രണ്ടുഘട്ടങ്ങളുള്ള ഒരു രോഗമാണ് എലിപ്പനി സാധാരണ ജലദോഷപ്പനി പോലെയാണ് രോഗം ആരംഭിക്കുന്നത് പനി, വിറയൽ, ക്ഷീണം, കടുത്ത തലവേദന. എന്നിവയുാകും ഒന്നാം ഘട്ടം കഴിയുമ്പോൾ രോഗലക്ഷണങ്ങൾ എല്ലാം ഇല്ലാതാവുകയും രാംണ്ടഘട്ടം ആരംഭിക്കുകയും ചെയ്യുന്നു. രണ്ടാംഘട്ടത്തിൽ, ഹൃദയം, കരൾ, കിഡ്ന്നി, തലച്ചോറ്, ശ്വാസകോശം എന്നിവയെ ബാധിച്ച് രോഗി ഗുരുതരാവസ്ഥയിലാകുന്നു രോഗലക്ഷണങ്ങളുടെ വ്യാപ്ത്തി കാരണം പലപ്പോഴും രോഗം കൃത്യമായി കത്തൊൻ കഴിയുന്നില്ല.
പക്ഷിപ്പനി
2009ൽ മാരകമായി പടർന്ന് പിടിക്കുകയും 2010 ആയപ്പോഴേക്കും 17,000ത്തോ ളം പേരുടെ മരണത്തിനിടയാക്കുകയും ചെയ്ത ഈ രോഗം ‘ഇൻഫ്ളുവൻസ-A H1N1 എന്ന രോഗാണുവാണ് പരത്തുന്നത്. സാധാരണ ജലദോഷ പനിയുടെ ലക്ഷണങ്ങളിൽ തുടങ്ങി ശ്വാസകോശങ്ങളിൽ നീർക്കെട്ടുണ്ടാക്കുന്നു. അപ്രകാരം ശ്വാസതടസ്സം നേരിടുകയും അത് രോഗിയുടെ മരണത്തിന് വരെ കാരണമാവുകയും ചെയ്യുന്നു.
പ്രതിരോധ മാർഗങ്ങൾ
1.തിളപ്പിച്ചാറിയ ശുദ്ധജലം മാത്രം ഉപയോഗിക്കുക
2. തുറസ്സായ സ്ഥലങ്ങളിലെ മലമൂത്ര വിസർജനം പാടെ വർജിക്കുക.
3. പരിപൂർണ വ്യക്തിശുചിത്വവും പരിസര ശുചിത്വവും പാലിക്കുക.
5. ജലസംഭരണികൾ അടച്ചു സൂക്ഷിക്കുക.
6. വെള്ളം കെട്ടിക്കിടക്കാൻ അനുവദിക്കാതിരിക്കുക. ചിരട്ടകൾ, ചട്ടികൾ, പൊട്ടിയ പാത്രങ്ങൾ, ഉപയോഗശൂന്യമായ സംഭരണികൾ എന്നിവയിൽ വെള്ളം കെട്ടിക്കിടക്കുന്നത് തടയുക.
7. വെള്ളം കെട്ടിനിർത്തൽ അനിവാര്യമാണെങ്കിൽ അതിൽ ഗപ്പി, ഗാമ്പൂസിയ തുടങ്ങിയ മത്സ്യങ്ങളെ വളർത്തുക. ഇവ കൊതുകിൻെറ കൂത്താടികളെ നശിപ്പിക്കുന്നു.
8. ഓടകളിലും അഴുക്കുചാലുകളിലും ഫോഗിങ് നടത്തുന്നതിനുള്ള നടപടികൾ സ്വീകരിക്കുക
9) കൊതുകുനിവാരണം നടത്തുക, കൊതുകുകടിയേൽക്കാതിരിക്കാൻ കൊതുകുവല, നീളമുള്ള വസ്ത്രങ്ങൾ എന്നിവ ഉപയോഗിക്കുക.
10) മലിനജല സംസർഗം ഒഴിവാക്കുക.
11) H1N1 രോഗം സംശയിക്കുന്ന സ്ഥലങ്ങളിലുള്ളവർ തൂവാലയോ മാസ്കോ ഉപയോഗിച്ച് മൂക്കും വായയും മൂടുക.
12) പകർച്ചവ്യാധികളുടെ എന്തെങ്കിലും ലക്ഷണങ്ങൾ കാണുകയാണെങ്കിൽ ഉടൻതന്നെ അംഗീകൃത ഡോക്ടർമാരിൽ നിന്നും ചികിത്സ തേടുക. സ്വയം ചികിത്സ തീർത്തും ഒഴിവാക്കുക
റഫറൻസുകൾ
വർഗ്ഗം:രോഗങ്ങൾ വർഗ്ഗം:കൊതുകുകൾ പര‍ത്തുന്ന രോഗങ്ങൾ
തുബൻ
ഇതിനെ വ്യാളത്തിലെ ആൽഫ നക്ഷത്രമായി പേരു കൊടുത്തിട്ടുണ്ടെങ്കിലും 3.65 മാത്രം ദൃശ്യകാന്തിമാനം ഉള്ള ഇതിന് ഈ നക്ഷത്രരാശിയിലെ ഏറ്റവും പ്രകാശമാനമായ  ഗാമ ഡ്രാക്കോണിസിനെ (എൽടാനിൻ) (ദൃശ്യകാന്തിമാനം 2.24) അപേക്ഷിച്ച് 3.7 ൽ ഒന്നുമാത്രം പ്രകാശമേ ഉള്ളൂ. വാസ്തവത്തിൽ തിളക്കത്തിന്റെ കാര്യത്തിൽ ഇത് നക്ഷത്രരാശിയിൽ ഏഴാം സ്ഥാനത്തു മാത്രമാണ്. എന്നാൽ ഒരിയ്ക്കൽ ധ്രുവനക്ഷത്രം ആയതിനാൽ ആയിരിയ്ക്കണം ഇതിന് ആൽഫ സ്ഥാനം ലഭിച്ചത്.
നാമകരണം
ഈ നക്ഷത്രത്തിന്റെ ബെയർ നാമം α Draconis അഥവാ ആൽഫ ഡ്രാക്കോണിസ് എന്നാണ്.
'പാമ്പ്' എന്നർത്ഥം വരുന്ന ثعبان thuʿbān എന്ന അറബി വാക്കിൽ നിന്നാണ് Thuban/തുബൻ എന്ന പേരിന്റെ ഉത്ഭവം. "ഡ്രാഗൺ'സ് ടെയിൽ", "ആഡിബ്" എന്നീ പേരുകളിലും ഇത് അറിയപ്പെടുന്നുണ്ട്. 2016 ൽ ഇന്റർനാഷണൽ അസ്‌ട്രോണോമിൿ യൂണിയൻ സംഘടിപ്പിച്ച വർക്കിംഗ് ഗ്രൂപ്പിൽ (WSGN) നക്ഷത്രങ്ങളുടെ പേരുകൾ ഏകീകരിയ്ക്കാനുള്ള നിർദ്ദേശം അംഗീകരിയ്ക്കപ്പെട്ടു. WSGN അംഗീകരിച്ച ആദ്യ രണ്ടു ബാച്ചുകളിൽ തുബൻ എന്ന പേര് തന്നെയാണ് ഈ നക്ഷത്രത്തിന് നൽകിയിരിക്കുന്നത്. നക്ഷത്രനാമങ്ങളുടെ IAU കാറ്റലോഗിലും ഇതേ പേരിൽ തന്നെയാണ് ഈ നക്ഷത്രത്തെ സൂചിപ്പിയ്ക്കുന്നത്.
ആൽഫ ഡ്രാക്കോണിസ്, കാപ്പാ ഡ്രാക്കോണിസ്, ലാംഡ ഡ്രാക്കോണിസ്, 24 ഉർസെ മജോറിസ്, 43 ക്യാമിലോപാർഡാലിസ്, ആൽഫ ക്യാമിലോപാർഡാലിസ്, ബി.കെ.ക്യാമിലോപാർഡാലിസ് തുടങ്ങിയ നക്ഷത്രങ്ങൾ ചേർന്നുള്ള ആസ്റ്ററിസത്തിന്(ഉപനക്ഷത്രരാശി)  ചൈനീസ് ഭാഷയിൽ ഊതനിറത്തിലുള്ള, വിലക്കപ്പെട്ട അടച്ചുകെട്ടലിന്റെ വലത്തെ മതിൽ (Right Wall of Purple Forbidden Enclosure) അഥവാ 紫微右垣 (Zǐ Wēi Yòu Yuán) എന്നാണ് പേര്. അതിനാൽ ഈ നക്ഷത്രത്തിന്റെ ചൈനീസ് പേര് 紫微右垣一 (Zǐ Wēi Yòu Yuán yī, അഥവാ ഊതനിറത്തിലുള്ള, വിലക്കപ്പെട്ട അടച്ചുകെട്ടലിന്റെ വലത്തെ മതിലിലെ ആദ്യനക്ഷത്രം എന്നാണ്.
ദൃശ്യത
സപ്തർഷിമണ്ഡലത്തിന്റെ അടുത്തായതുകൊണ്ട് തെളിഞ്ഞ ആകാശമുള്ള രാത്രികളിൽ ഇതിനെ കണ്ടുപിടിയ്ക്കാൻ അധികം ബുദ്ധിമുട്ടില്ല. എന്നാൽ പ്രകാശമലിനീകരണം ഉള്ള സ്ഥലങ്ങളിൽ നിന്നും ഇതിനെ കണ്ടുപിടിയ്ക്കാൻ എളുപ്പമല്ല.
ധ്രുവനക്ഷത്രം
ഭൂമിയുടെ അച്ചുതണ്ടിന്റെ പുരസ്സരണം കാരണം ധ്രുവനക്ഷത്രമായി കണക്കാക്കുന്ന നക്ഷത്രങ്ങൾ മാറിക്കൊണ്ടിരിയ്ക്കുന്നു. ക്രിസ്തുവിനു മുൻപ് 3942 മുതൽ ക്രിസ്തുവിനു മുൻപ് 1793 വരെ ധ്രുവനക്ഷത്രമായി കണക്കാക്കിയിരുന്നത് ഈ നക്ഷത്രത്തെയാണ്. അതിനു മുൻപ് അയോട്ട ഡ്രാക്കോണിസും അതിനുശേഷം ബീറ്റ ഉർസെ മൈനോറിസും (Kochab/കോചാബ്) ആയിരുന്നു ധ്രുവനക്ഷത്രങ്ങൾ. 2830 ബി.സി വരെ ഇത് ഖഗോളീയ ഉത്തരധ്രുവത്തിൽ നിന്നും വെറും 10 ആർക്ക് മിനുട്ടുകൾ മാത്രം അകലയെയായിരുന്നു. അതിനുശേഷം ഏതാണ്ട് 200 കൊല്ലത്തോളം ഖഗോളീയ ഉത്തരധ്രുവത്തിൽ നിന്നുള്ള അതിന്റെ ദൂരം ഒരു ഡിഗ്രിയിൽ താഴെ ആയിരുന്നു.
ദ്വന്ദനക്ഷത്രസംവിധാനം
തുബൻ ഒരു ദ്വന്ദനക്ഷത്രമാണ്. എന്നാൽ ഒരു ഒപ്റ്റിക്കൽ ദൂരദർശിനിയിലൂടെ നോക്കിയാൽ ഇതിനെ വേർതിരിച്ചു കാണാൻ സാധ്യമല്ല. ഇതിന്റെ സ്പെക്ട്രത്തിലെ ഡോപ്ലർ പ്രഭാവം വിലയിരുത്തിയാണ് ഇത് രണ്ടു നക്ഷത്രങ്ങൾ പരസ്പരം ചുറ്റുന്ന ഒരു സംവിധാനമാണെന്ന് കണ്ടെത്തിയത്. സ്പെക്ട്രത്തിൽ നോക്കിയാലും രണ്ടു നക്ഷത്രങ്ങൾക്കും കൂടെ ഒരേ ഒരു ലൈൻ മാത്രമേ കാണുകയുള്ളൂ. ഇത്തരം വിശ്ലേഷണങ്ങളിൽ നിന്നും ഇതിന്റെ പരസ്പരം ചുറ്റാൻ ഇത് 51.4 ദിവസങ്ങൾ എടുക്കുന്നുണ്ടെന്നും ഇതിന്റെ ഭ്രമണപഥത്തിന് ഉൽകേന്ദ്രത ഉണ്ടെന്നും കണ്ടെത്തിയിട്ടുണ്ട്. ഈ സംവിധാനത്തിലെ രണ്ടു നക്ഷത്രങ്ങളും തമ്മിൽ 0.46 അസ്ട്രോണമിക്കൽ യൂണിറ്റ് ദൂരം ഉണ്ട്. ഇതിലെ ദ്വിതീയ നക്ഷത്രത്തിന്റെ പിണ്ഡം പ്രഥമ നക്ഷത്രത്തേക്കാൾ അല്പം കൂടുതലാണ്.
കായൽപ്പരുന്ത്
കായൽപ്പരുന്തിന്റെ   ഇംഗ്ലീഷിലെ പേര് Steppe eagle എന്നും ശാസ്ത്രീയ നാമം Aquila nipalensis എന്നുമാണ്. പരുന്തിന്റെ വർഗ്ഗത്തില്പെട്ട ഇരപിടിയൻ പക്ഷിയാണ്. മുമ്പ് ഇവയെ ദേശാടനം നടത്താത്ത tawny eagle (Aquila rapax)മായി അടുത്ത ബന്ധമുണ്ടെന്ന് കണക്കാക്കിയിരുന്നു.
മുലയൂട്ടൽ ഒഴിവാക്കേണ്ട സാഹചര്യങ്ങൾ
ലഘുചിത്രം അമ്മയുടെ മുലപ്പാൽ കുടിച്ചാൽ കുഞ്ഞിന്റെ ആരോഗ്യത്തിന് ഹാനികരമായേക്കാവുന്ന അവസ്ഥകളാണ് മുലയൂട്ടൽ ഒഴിവാക്കേണ്ട സാഹചര്യങ്ങൾ. ഗാലക്ടോസെമിയ, ചികിത്സിക്കാത്ത എച്ച.ഐ.വി., ചികിത്സയില്ലാത്ത സജീവ ക്ഷയരോഗം, ഹ്യൂമൻ ടി-ലിംഫോട്രോപിക് വൈറസ് 1 അല്ലെങ്കിൽ II, നിയമവിരുദ്ധമായ മരുന്നുകളുടെ ഉപയോഗം, അല്ലെങ്കിൽ കീമോതെറാപ്പി അല്ലെങ്കിൽ റേഡിയേഷൻ ചികിത്സയ്ക്ക് വിധേയരായ അമ്മമാർ എന്നിവ ഉദാഹരണങ്ങളാണ്.
കായൽപ്പരുന്ത്
രൂപ വിവരണം
62-81 സെ.മീ. നീളം, 1.65 മുതൽ 2.15 മീ. വരെയാണ് ചിറകു വിരിപ്പ്, പിടയുടെ തൂക്കം 2.3 മുതൽ 4.9 കി.ഗ്രാം വരെയാണ്. പൂവനേക്കാൾ അല്പം വലിപ്പ കൂടുതൽ പിടയ്ക്കുണ്ട്.തവിട്ടു നിറമുള്ള ഈ പക്ഷിയുടെ പറക്കൽ ചിറകുകളും വാലും കറുപ്പു കൂടുതലുള്ളതാണ്. ഇവയുടെ കഴുത്തിൽ മങ്ങിയ നിറമില്ല.
തുബൻ
മറ്റു പ്രത്യേകതകൾ
തുബന്റെ സ്പെക്ട്രൽ ക്ലാസ് A0III ആണ്. അഭിജിത്തിന്റേതിന് സമാനമാണ് ഇതിന്റെ താപനിലയും സ്പെക്ട്രവും. എന്നാൽ അതിനേക്കാൾ ഭാരവും പ്രകാശതീവ്രതയും കൂടുതലാണ്. A0III ടൈപ്പ് സ്പെക്ട്രങ്ങളുടെ ഒരു സ്റ്റാൻഡേർഡ് ആയി ഇതിന്റെ സ്പെക്ട്രത്തെ ഉപയോഗിയ്ക്കുന്നു.
മുലയൂട്ടൽ ഒഴിവാക്കേണ്ട സാഹചര്യങ്ങൾ
കുഞ്ഞിന് മുലപ്പാൽ നൽകിയാൽ കുഞ്ഞിനെ ദോഷകരമായി ബാധിക്കുന്ന ആസക്തിയോ രോഗമോ പോലുള്ള അവസ്ഥകൾ അമ്മയ്ക്ക് ഉണ്ടാകുന്ന സാഹചര്യങ്ങളുമുണ്ട്. സ്റ്റോർ ഷെൽഫുകളിലെ ഫോർമുലകളിൽ ഇല്ലാത്ത ധാരാളം പോഷകങ്ങൾ മുലപ്പാലിൽ അടങ്ങിയിരിക്കുന്നു, ഇത് മുലപ്പാൽ ഒരു കുഞ്ഞിന് ഭക്ഷണം നൽകുന്നതിനുള്ള ആരോഗ്യകരവും അനുയോജ്യവുമായ മാർഗമാക്കി മാറ്റുന്നു. <sup id="mwGA">[3]
തുബൻ
മറ്റു പ്രത്യേകതകൾ
ഇതൊരു മെയിൻ സീക്വെൻസ് താരമല്ല; ഇതിന്റെ കേന്ദ്രത്തിൽ  ഹൈഡ്രജൻ ഫ്യൂഷൻ ഇപ്പോൾ നടക്കുന്നില്ല. അതിനാൽ ഇതൊരു വെളുത്ത ഭീമൻ നക്ഷത്രമാണ്. സൂര്യനെക്കാൾ ഏതാണ്ട് 120 മടങ്ങ് പ്രകാശമുണ്ട് ഇതിന്. ഭൂമിയിൽ നിന്നും ഏതാണ്ട് 300 പ്രകാശവർഷം അകലെയാണ് ഇതിന്റെ സ്ഥാനം.
പുറംകണ്ണികൾ
വർഗ്ഗം:നക്ഷത്രങ്ങൾ
മുലയൂട്ടൽ ഒഴിവാക്കേണ്ട സാഹചര്യങ്ങൾ
ജനനത്തിനു മുമ്പുള്ള വിപരീതഫലങ്ങൾ:
അമ്മയുടെ വിപരീതഫലങ്ങൾ:
ഏറ്റവും പ്രധാനപ്പെട്ടത് - ഗാലക്ടോസെമിയ
ടി സെൽ ലിംഫോട്രോപിക് വൈറസ് ടൈപ്പ് 1, 2
ടി സെൽ ലിംഫോട്രോപിക് വൈറസ് ടൈപ്പ് 1 ഉം 2 ഉം ഉള്ള ഒരു വ്യക്തിക്ക് അമിതമായ അളവിൽ ടി-സെൽ രക്താർബുദം, HTLV-1 എന്നിവ ഉണ്ടാകും. ഇത് പലപ്പോഴും സൂചികളിലൂടെ സംഭവിക്കുകയും ഏത് പ്രായത്തിലും ആരെയും ബാധിക്കുകയും ചെയ്യും. ഒരു അമ്മയിൽ ഈ വൈറസ് അടങ്ങിയിട്ടുണ്ട്, എന്നാൽ അതിനെക്കുറിച്ച് അറിയില്ലെങ്കിൽ, കുഞ്ഞിലേക്കുള്ള വ്യാപനം എക്കാലത്തെയും ഉയർന്ന നിരക്കായ 25% ആയിരിക്കും. സ്പ്രെഡ് കുറയ്ക്കാൻ അമ്മയ്ക്ക് നിലവിൽ ആന്റിവൈറലുകലൊന്നും നല്കുന്നില്ല, അതിനാലാണ് മുലയൂട്ടൽ ശുപാർശ ചെയ്യാത്തത്.
അവലംബം
വർഗ്ഗം:മുലയൂട്ടൽ
കായൽപ്പരുന്ത്
പ്രജനനം
ഇവ റുമേനിയ തൊട്ട് കിഴക്കോട്ട് ദക്ഷിണ റഷ്യ, മദ്ധ്യ ഏഷ്യ, മംഗോളിയ വരെ പ്രജനനം നടത്തുന്നു. വെളിമ്പ്രദേശങ്ങൾ, മരുഭൂമികൾ ഇവ്യാണ് ഇവയുടെ ഇഷ്ട പ്രദേശങ്ങൾ. ദേശാടാനക്കാലത്ത് നേപ്പാളിൽ മണിക്കൂറിൽ 15.3 പക്ഷികളെ രേഖപ്പെടുത്തിയിട്ടുണ്ട് ചീഞ്ഞവയാണ് പ്രധാന ഭക്ഷണമെങ്കിലുംകറണ്ടു തിന്നുന്നവയേയും സസ്തനികളേയും പിടിച്ചു ഭക്ഷിക്കാറുണ്ട്.മറ്റ് ഇരപിടിയൻ പ്ക്ഷികളുടെ ഭക്ഷണം മോഷ്ടിക്കാറുമുണ്ട്. ഇവയ്ക്ക് ഭക്ഷണം സൂക്ഷിക്കാൻ കഴുത്തിൽ ഒരു അറയുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:പരുന്തുകൾ
പന്നിയാർ ജലവൈദ്യുതപദ്ധതി
പ്രതിവർഷം 158 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ജലവൈദ്യുതപദ്ധതിയാണ്  പന്നിയാർ ജലവൈദ്യുതപദ്ധതി,. 1963 ഡിസംബർ 29 ന് ഇതു പ്രവർത്തനം തുടങ്ങി. ഇടുക്കി ജില്ലയിലെ ഉടുമ്പൻചോല താലൂക്കിലെ  കൊന്നത്തടി ഗ്രാമപഞ്ചായത്തിൽ കൊന്നത്തടിയിൽ  (വെള്ളത്തൂവലിൽ മുതിരപ്പുഴ യുടെ ഇടതു കരയിൽ, ചെങ്കുളം പവർ ഹൗസിനു എതിർ കരയിൽ ) സമീപം ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്, ,  പദ്ധതിയിൽ രണ്ടു ജലസംഭരണിയും രണ്ടു അണക്കെട്ടുകളും ഒരു പവർ ഹൗസും ഉൾപ്പെടുന്നു.
പദ്ധതിയിലെ ജലസംഭരണികളും അണക്കെട്ടുകളും പവർ ഹൗസുകളും
1) പന്നിയാർ പവർ ഹൗസ്
1) ആനയിറങ്കൽ അണക്കെട്ട് (ആനയിറങ്കൽ ജലസംഭരണി )
2) പൊന്മുടി അണകെട്ട് (പൊന്മുടി ജലസംഭരണി )
വൈദ്യുതി ഉത്പാദനം
പന്നിയാർ ജലവൈദ്യുതപദ്ധതിയിൽ 15 മെഗാവാട്ടിന്റെ 2 ടർബൈനുകൾ (FRANCIS TYPE- Hitachi Japan) ഉപയോഗിച്ച്  30 മെഗാവാട്ട്   വൈദ്യുതി ഉത്പാദിപ്പിക്കുന്നു. Hitachi Japan ആണ്  ജനറേറ്റർ. വാർഷിക ഉൽപ്പാദനം 158  MU ആണ്. 1963 ഡിസംബർ 29 ന് യന്ത്രം കമ്മീഷൻ ചെയ്തു. 2003 ഓടു കൂടി നവീകരണം നടത്തി 30 മെഗാവാട്ടിൽ നിന്ന് 32.4 മെഗാവാട്ടായി ശേഷി ഉയർത്തി.
ദുരന്തം
2007 സെപ്റ്റംബർ 17 നു നടന്ന ഒരു വലിയ ദുരന്തത്തിൽ പെൻസ്റ്റോക്ക് വാൽവുകളിൽ ഒന്ന് പൊട്ടി   7 പേർ കൊല്ലപ്പെടുകയും 15 വീടുകൾ നശിക്കുകയും 150 ഏക്കർ (61 ഹെക്ടർ) കൃഷിനാശവും ഉണ്ടായി,.
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
സുധ കൊങ്കാര പ്രസാദ്
തമിഴ് ,തെലുങ്ക് ഹിന്ദി ഭാഷകളിലെ സിനിമ  സംവിധായകയും  തിരക്കഥാകൃത്തുമാണ് സുധ കൊങ്കാര പ്രസാദ്. 2016 ൽ ഇവർ സംവിധാനം ചെയ്ത ഇരുദി സുട്രു എന്ന തമിഴ് സിനിമക്ക്  (ഹിന്ദിയിൽ സലാ ഖദൂസ്)  മികച്ച സംവിധായകനുള്ള ഫിലിംഫെയർ അവാർഡ് ലഭിച്ചു. ചിത്രത്തിന്റെ തെലുങ്ക് റീമേക്കായ ഗുരുവും (2017) അവർ സംവിധാനം ചെയ്തു.
സ്വകാര്യ ജീവിതം
ആന്ധ്രാപ്രദേശിലെ വിജയവാഡയിൽ ജനിച്ച സുധ കൊങ്കാര   ചെന്നൈയിലാണ് വളർന്നത്. ചെന്നൈയിലെ വനിതാ ക്രിസ്ത്യൻ കോളേജിൽ നിന്ന് ചരിത്രത്തിലും മാസ് കമ്മ്യൂണിക്കേഷനിലും ബിരുദം നേടി.
കരിയർ
എയർ ഡെക്കാൻ സ്ഥാപകൻ ക്യാപ്റ്റൻ ജി ആർ ഗോപിനാഥിന്റെ ജീവിതത്തെ ആസ്പദമാക്കി 2020 ൽ റിലീസ് ചെയ്ത   സൂര്യയും  അപർണ ബലമുരളിയും മുഖ്യ വേഷങ്ങൾ ചെയ്ത   സൂരറൈ പോട്രു  മികച്ച വിജയം നേടി.
അവലംബം
വർഗ്ഗം: തമിഴ്‌ ചലച്ചിത്രസം‌വിധായകർ വർഗ്ഗം: ഇന്ത്യൻ ചലച്ചിത്ര സംവിധായികമാർ വർഗ്ഗം: 1971-ൽ ജനിച്ചവർ
കേരള നിയമസഭാ തിരഞ്ഞെടുപ്പ് (2016)
കേരളത്തിലെ 140 നിയമസഭാ മണ്ഡലങ്ങളിലേക്കുള്ള നിയമസഭാ തെരഞ്ഞെടുപ്പ് 2016 മേയ് 16-നു് ഒറ്റ ഘട്ടമായി നടന്നു. എൽ.ഡി.എഫ്., യു.ഡി.എഫ്., എൻ.ഡി.എ. എന്നീ മൂന്നു രാഷ്ട്രീയ മുന്നണികളാണു പ്രധാനമായും ഈ തിരഞ്ഞെടുപ്പിൽ പ്രധാനമായും ജനവിധി തേടിയത്. തെരഞ്ഞെടുപ്പിൽ നാമ നിർദ്ദേശം സമർപ്പിക്കുന്നതിനുള്ള അവസാന തീയതി ഏപ്രിൽ 29-ഉം നാമ നിർദ്ദേശ പത്രികകളുടെ സൂക്ഷ്മ പരിശോധന ഏപ്രിൽ 30-നും, നാമ നിർദ്ദേശം പിൻവലിക്കുന്നതിനുള്ള അവസാന തീയതി മേയ് 2-ഉം ആയിരുന്നു തിരഞ്ഞെടുപ്പ് ഫലപ്രഖ്യാപനം മേയ് 19നും നടന്നു.
പൊതു വിവരങ്ങൾ
14-ാം കേരളാ നിയമ സഭയിലേയ്ക്കുള്ള തിരഞ്ഞെടുപ്പിൽ 14 ജില്ലകളിലെ 140 നിയമസഭാ മണ്ഡലങ്ങളിലേയ്ക്കായി 1203 സ്ഥാനാർത്ഥികളാണ് തിരഞ്ഞെടുപ്പിനെ നേരിട്ടത്. ആകെയുള്ള 2,60,19,284 വോട്ടർമാരിൽ 2,01,25,321 (77.35%) പേർ, 21,498 വോട്ടെടുപ്പ് കേന്ദ്രങ്ങളിലായി വോട്ട് രേഖപ്പെടുത്തി.
വോട്ടെടുപ്പ്
2016 മേയ് 16-നു നടന്ന തിരഞ്ഞെടുപ്പിൽ കേരളത്തിലാകെ 77.35% പോളിങ്ങ് രേഖപ്പെടുത്തി. ജില്ലകളും നിയമസഭാമണ്ഡലങ്ങളും തിരിച്ചുള്ള പട്ടിക താഴെ.
തിരഞ്ഞെടുപ്പ് ഫലം
പതിനാലാം നിയമസഭയിലേക്കു നടന്ന തിരഞ്ഞെടുപ്പിൽ ആകെയുള്ള 140 മണ്ഡലങ്ങളിൽ 85 എണ്ണത്തിലും എൽ.ഡി.എഫ്. വിജയിച്ചു. ആറു സ്വതന്ത്രർ കൂടി പിന്തുണ നൽകിയതോടെ 91 സീറ്റുകൾ നേടിക്കൊണ്ട് എൽ.ഡി.എഫ്. അധികാരത്തിലെത്തി. 2011 മുതൽ അധികാരത്തിലിരുന്ന യു.ഡി.എഫിന് ഈ തിരഞ്ഞെടുപ്പിൽ 47 സീറ്റുകൾ മാത്രമാണ് നേടാൻ കഴിഞ്ഞത്. ചരിത്രത്തിൽ ആദ്യമായി ബി.ജെ.പി.ക്ക് ഒരു മണ്ഡലത്തിൽ ജയിക്കാൻ കഴിഞ്ഞതും ഈ തിരഞ്ഞെടുപ്പിലായിരുന്നു. നേമം മണ്ഡലത്തിൽ ബി.ജെ.പി.ക്കു വേണ്ടി ഒ. രാജഗോപാലാണ് ജയിച്ചത്. മൂന്നു മുന്നണികളെയും പിന്നിലാക്കി കൊണ്ട് പൂഞ്ഞാർ മണ്ഡലത്തിലെ സ്വതന്ത്ര സ്ഥാനാർത്ഥി പി.സി. ജോർജ് വിജയിച്ചതും ശ്രദ്ധേയമായി.
തെരഞ്ഞെടുപ്പ് ഫലം മണ്ഡലം അടിസ്ഥാനത്തിൽ
മണ്ഡലം തിരിച്ചുള്ള തെരഞ്ഞെടുപ്പ് ഫലം താഴെ കാണാം.
കുറിപ്പ്:-
പതിനാലാം നിയമസഭ
തിരഞ്ഞെടുപ്പിലെ വിജയത്തിനുശേഷം ഇടതുപക്ഷ ജനാധിപത്യ മുന്നണിയുടെ നേതൃത്വത്തിലുള്ള മന്ത്രിസഭ രൂപീകരിക്കപ്പെട്ടു. പിണറായി വിജയൻ മുഖ്യമന്ത്രിയായുള്ള 19 അംഗ മന്ത്രിസഭ 2016 മേയ് 25-ന് സത്യപ്രതിജ്ഞ ചെയ്ത് അധികാരമേറ്റു. ഗവർണർ പി.സദാശിവമാണ് സത്യപ്രതിജ്ഞ ചൊല്ലിക്കൊടുത്തത്. കേരളത്തിന്റെ മുഖ്യമന്ത്രിയാകുന്ന പന്ത്രണ്ടാമത്തെ വ്യക്തിയാണ് പിണറായി വിജയൻ.
സുന്ദർലാൽ പട്‌വ
ബിജെപി നേതാവും മദ്ധ്യപ്രദേശ് മുൻ മുഖ്യമന്ത്രിയുമായിരുന്നു സുന്ദർലാൽ പട്‌വ. ബിജെപിയുടെ സ്ഥാപക നേതാക്കളിലൊരാളായ അദ്ദേഹം അടൽ ബിഹാരി വാജ്‌പേയിക്കും, എൽ.കെ അദ്വാനിക്കുമൊപ്പം ജനസംഘത്തിൽ പ്രവർത്തിച്ചിട്ടുണ്ട്. 2017 ൽ മരണാനന്തരം പത്മവിഭൂഷൺ നൽകി ആദരിച്ചു.
ജീവിതരേഖ
1924ൽ ജനിച്ച പട്വ രണ്ടു തവണ മധ്യപ്രദേശ് മുഖ്യമന്ത്രിയായിട്ടുണ്ട്. 1980ൽ ഒരു മാസത്തിൽ താഴെ മാത്രം മുഖ്യമന്ത്രി പദവി വഹിച്ചു. പിന്നീട് രാമജന്മഭൂമി തരംഗത്തിൽ 1990ൽ വീണ്ടും മുഖ്യമന്ത്രി പദത്തിലത്തെി. 1992ൽ ബാബരി മസ്ജിദ് തകർച്ചയെ തുടർന്ന് സംസ്ഥാനത്ത് രാഷ്ട്രപതി ഭരണം ഏർപ്പെടുത്തിയതോടെ സ്ഥാനം നഷ്ടമായി.
1997ൽ ഛിന്ദ്വാഡയിൽ നടന്ന ഉപതെരഞ്ഞെടുപ്പിൽ പട്വ ലോക്സഭയിലുമത്തെി. 1999ൽ ഹോഷംഗാബാദ് ലോക്സഭാമണ്ഡലത്തിൽനിന്ന് വിജയിച്ച പട്വ വാജ്പേയി മന്ത്രിസഭയിൽ കാബിനറ്റ് മന്ത്രിയായി.
അവലംബം
വർഗ്ഗം:ബി.ജെ.പി. ദേശീയ നേതാക്കൾ വർഗ്ഗം:1924-ൽ ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:നവംബർ 11-ന് ജനിച്ചവർ വർഗ്ഗം:ഡിസംബർ 28-ന് മരിച്ചവർ
കുന്നംകുളം താലൂക്ക്
തൃശ്ശൂർ ജില്ലയിൽ പുതുതായി രൂപം കൊണ്ട താലൂക്കാണ് കുന്നംകുളം താലൂക്ക്. കുന്നംകുളം പട്ടണമാണ് താലൂക്കിന്റെ ആസ്ഥാനം. 2017-ലെ കേരള സർക്കാർ ബഡ്ജറ്റിൽ അനുവദിച്ച കുന്നംകുളം താലൂക്ക് 2018 മാർച്ച് 31-നാണ് നിലവിൽ വന്നത്. പഴയ തലപ്പിള്ളി താലൂക്കിന്റെ ഭാഗങ്ങളായിരുന്ന കുന്നംകുളം നഗരസഭയും ചൂണ്ടൽ, ചൊവ്വന്നൂർ, കടവല്ലൂർ, കടങ്ങോട്, പോർക്കുളം, കണ്ടാണശ്ശേരി, എരുമപ്പെട്ടി, വേലൂർ കാട്ടകാമ്പാൽ പഞ്ചായത്തുകളും ഉൾപ്പെടുന്നതാണ് ഈ താലൂക്ക്.
തലപ്പിള്ളി താലൂക്ക് വിഭജിച്ച് കുന്നംകുളം ആസ്ഥാനമായി പുതിയ താലൂക്ക് ഉണ്ടാക്കണമെന്ന് ആവശ്യത്തിന് കാലങ്ങളുടെ പഴക്കമുണ്ട്. താലൂക്കിന്റെ അസാമാന്യമായ വലിപ്പവും തന്മൂലം പ്രദേശവാസികൾക്ക് നേരിടേണ്ടിവന്ന ബുദ്ധിമുട്ടുകളുമായിരുന്നു അതിനുള്ള കാരണം. പല തവണ ഇത് ചർച്ചയ്ക്കെടുത്തിരുന്നെങ്കിലും അപ്പോഴൊക്കെ ഇത് തള്ളിക്കളയുകയായിരുന്നു. തുടർന്ന്, 2017-ലെ ബഡ്ജറ്റിലാണ് ഇത് അംഗീകരിച്ചത്. ഏറെ ആഹ്ലാദത്തോടെയാണ് കുന്നംകുളം നിവാസികൾ ഈ വാർത്ത സ്വീകരിച്ചത്.
2017 ഡിസംബർ 7-ന് താലൂക്കിന്റെ രൂപരേഖയിൽ തീരുമാനം വന്നു. തലപ്പിള്ളി താലൂക്കിൽ പെട്ട എട്ട് ഗ്രാമപഞ്ചായത്തുകൾക്കും ഒരു നഗരസഭയ്ക്കുമൊപ്പം തൃശ്ശൂർ താലൂക്കിലെ തോളൂർ, കൈപ്പറമ്പ് പഞ്ചായത്തുകളും ചാവക്കാട് താലൂക്കിലെ വടക്കേക്കാട് പഞ്ചായത്തും കൂട്ടിച്ചേർത്ത് താലൂക്ക് രൂപീകരിയ്ക്കാനായിരുന്നു അതിലെ തീരുമാനം. എന്നാൽ, ഇത് വൻ വിമർശനത്തിന് വഴിയാക്കി. തുടർന്ന്, തലപ്പിള്ളി താലൂക്ക് ഭാഗങ്ങൾ മാത്രം കൂട്ടിച്ചേർക്കാൻ തീരുമാനമാകുകയായിരുന്നു. 2018 മാർച്ച് 31-ന് കേരള മുഖ്യമന്ത്രി പിണറായി വിജയൻ, സ്ഥലം എം.എൽ.എ.യും സംസ്ഥാന വ്യവസായമന്ത്രിയുമായ എ.സി. മൊയ്തീൻ എന്നിവർ ചേർന്ന് താലൂക്ക് ഉദ്ഘാടനം ചെയ്തു. കുന്നംകുളം കക്കാട്ടുള്ള മിനി സിവിൽ സ്റ്റേഷൻ മന്ദിരത്തിലാണ് താലൂക്കിന്റെ താത്കാലിക ആസ്ഥാനം പ്രവർത്തിയ്ക്കുന്നത്.
അവലംബം
വർഗ്ഗം:തൃശ്ശൂർ ജില്ലയിലെ താലൂക്കുകൾ
കൽട്ടാഗ്, അലാസ്ക
കൽട്ടാഗ് (KAL-tag) (Ggaał Doh in Koyukon) യൂക്കോൺ-കോയുകുക്ക് സെൻസസ് മേഖലയിലുൾപ്പെട്ട അലാസ്ക സംസ്ഥാനത്തെ ഒരു വില്ലേജും പട്ടണവും ചേർന്ന സ്ഥലമാണ്. 2010 ലെ സെൻസസ് അനുസരിച്ച് കൽട്ടാഗിലെ ജനസംഖ്യ 90 ആണ്.
അവലംബം
വർഗ്ഗം:അലാസ്കയിലെ പട്ടണങ്ങൾ
സമാസമം
ഒരു മലയാള ഭാഷ വൃത്തമാണ് സമാസമം. വൃത്തമഞ്ജരിയിൽ ഭാഷാവൃത്തപ്രകരണത്തിലാണ് ഇതിന്റെ ലക്ഷണം വിവരിച്ചിരിക്കുന്നത്.
ലക്ഷണം
വിഷമത്തിൽ സമസമം സമത്തിൽ സമസം ഗുരു എന്നുള്ളർദ്ധസമം വൃത്തം സമാസമസമാഹ്വയം
വിഷമങ്ങളിൽ സമസമ എന്നും സമങ്ങളിൽ സമസഗ എന്നും ഗണങ്ങൾ ചേർന്ന അർത്ഥസമവൃത്തത്തിന് സമാസമം എന്നുപേർ
തിരുമതി ഹിറ്റ്ലർ
14 ഡിസംബർ 2020 മുതൽ സീ തമിഴിൽ സംപ്രേഷണം ചെയ്യുന്ന ഒരു തമിഴ് ടെലിവിഷൻ പരമ്പരയാണ് തിരുമതി ഹിറ്റ്ലർ. ZEE5- ലും ഡിജിറ്റലായി ലഭ്യമാണ്. പരമ്പരയിൽ കീർത്തന പൊതുവാളും അമിത് ഭാർഗവും പ്രധാന കഥാപാത്രങ്ങളെ അവതരിപ്പിക്കുന്നു. ഹിന്ദി ടെലിവിഷൻ പരമ്പരയായ ഗുദ്ദൻ തുംസെ ന ഹോ പായേഗയുടെ റീമേക്കാണ് ഇത്
മീനാക്ഷിയമ്മ
കോഴിക്കോട് വടകര കടത്തനാടൻ കളരിസംഘത്തിലെ ആയോധനകലാ വിദഗ്ദ്ധയാണ് മീനാക്ഷിയമ്മ ഗുരുക്കൾ. 2017 ൽ പത്മശ്രീ പുരസ്കാരം ലഭിച്ചു.
ജീവിതരേഖ
വടകരയിലെ പുതുപ്പണം കരിമ്പനപ്പാലത്തെ കടത്തനാട് കളരി സംഘം സ്ഥാപകൻ വി.പി.രാഘവൻഗുരുക്കളുടെ ഭാര്യയാണ്. ഇരുവരും തീയ്യ സമുദായത്തിൽ പെട്ടവരായിരുന്ന ഇവർ കടത്തനാട് കളരി സംഘത്തിൽ  കളരി അഭ്യസിപ്പിക്കുന്നു. മുംബൈ, ഡൽഹി, ചെന്നൈ, ബാംഗ്ലൂർ തുടങ്ങിയ മഹാനഗരങ്ങളിലടക്കം ഒട്ടേറെ വേദികളിൽ ഇവർ പ്രകടനം നടത്തിയിട്ടുണ്ട്.
ഫൂലോ ജനോ മെഡിക്കൽ കോളേജ് ആൻഡ് ഹോസ്പിറ്റൽ, ദുംക
ഫൂലോ ജനോ മെഡിക്കൽ കോളേജ് ആൻഡ് ഹോസ്പിറ്റൽ ജാർഖണ്ഡിലെ ദുംക ജില്ലയിലെ ഒരു തൃതീയ റഫറൽ സർക്കാർ മെഡിക്കൽ കോളേജാണ്. സിഡോ കൻഹു മുർമു യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരിക്കുന്ന ഈ കോളേജ് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ളതാണ്. കോളേജുമായി ബന്ധപ്പെട്ട ആശുപത്രി ദുംക ജില്ലയിലെ ഏറ്റവും വലിയ ആശുപത്രികളിൽ ഒന്നാണ്.
ചരിത്രം
ഇത് 2019 ലാണ് സ്ഥാപിതമായത്.
പാഠ്യപദ്ധതി
ജാർഖണ്ഡിലെ ഫുലോ ജനോ മെഡിക്കൽ കോളേജ് ആൻഡ് ഹോസ്പിറ്റൽ എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
പ്രവേശനം
നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് പ്രവേശനം. 2019-ലെ വാർഷിക ബിരുദ പ്രവേശനം 100 വിദ്യാർത്ഥികളാണ്.
പുറം കണ്ണികൾ
വർഗ്ഗം:ഝാർഖണ്ഡിലെ മെഡിക്കൽ കോളേജുകൾ
ക്ലമ്പ് മൗണ്ടൻ ദേശീയോദ്യാനം
ഓസ്ട്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ദേശീയോദ്യാനമാണ് ക്ലമ്പ് മൗണ്ടൻ ദേശീയോദ്യാനം. ബ്രിസ്ബേനിൽ നിന്നും വടക്കു-പടിഞ്ഞാറായി 1287 കിലോമീറ്റർ അകലെയാണിത്. താഴ്ന്ന പ്രദേശത്തെ ഉഷ്ണമേഖലാ മഴക്കാടുകളിലെ പക്ഷികളെ സംരക്ഷിക്കുന്നതിൽ പ്രധാനപ്പെട്ട പക്ഷിസങ്കേതമായ കോസ്റ്റൽ വെറ്റ് ട്രോപ്പിക്കിന്റെ ഭാഗമായ ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.
അവലംബം
വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
വിളംബരം (ചലച്ചിത്രം)
ബാലചന്ദ്ര മേനോൻ സംവിധാനം ചെയ്ത കെ ജി രാജഗോപാൽ നിർമ്മിച്ച 1987 ലെ ഇന്ത്യൻ മലയാളം ചിത്രമാണ് വിളംബരം. ചിത്രത്തിൽ ബാലചന്ദ്ര മേനോൻ, അംബിക, സരിത, സുകുമാരി, തിലകൻ, അശോകൻ, ശാരി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. എസ്പി വെങ്കിടേഷിന്റെ സംഗീത സ്കോറും പി. ഭാസ്‌കരന്റെ വരികളുമാണ് ചിത്രത്തിന്.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1987-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ വർഗ്ഗം:ബാലചന്ദ്രമേനോൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:ബാലചന്ദ്രമേനോൻ അഭിനയിച്ച ചലച്ചിത്രങ്ങൾ വർഗ്ഗം:ബാലചന്ദ്രമേനോൻ സംവിധാനം ചെയ്ത ചലച്ചിത്രങ്ങൾ വർഗ്ഗം:അംബിക അഭിനയിച്ച ചലച്ചിത്രങ്ങൾ വർഗ്ഗം:ഹരിഹരപുത്രൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ആനന്ദക്കുട്ടൻ ഛായാഗ്രഹണം നിർവ്വഹിച്ച ചലച്ചിത്രങ്ങൾ വർഗ്ഗം:കെ. ജി, രാജഗോപാൽ നിർമ്മിച്ച ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ഭാസ്കരൻ- എസ് പി വി ഗാനങ്ങൾ വർഗ്ഗം:Pages with unreviewed translations
ഹെഡിയോട്ടിസ് സയനാന്ത
റുബിയേസീ സസ്യകുടുംബ ത്തിൽപ്പെട്ട വാർഷിക ഓഷധി യാണ് ഹെഡിയോട്ടിസ് സയനാന്ത (ശാസ്ത്രീയ നാമം: Hedyotis cyanantha) ഇന്ത്യ യിലും ശ്രീലങ്ക യിലും കാണപ്പെടുന്ന ഈ സസ്യം ചെങ്കൽക്കുന്നുകളിലും പുൽമേടുകളിലും വളരുന്നു. 6 മുതൽ 18 സെന്റിമീറ്റർ വരെ ഉയരത്തിൽ വളരുന്നു. തണ്ടുകളില്ലാത്ത ലഘുപത്രങ്ങൾ സമ്മുഖമായോ വർത്തുളമായോ വിന്യസിച്ചിരിക്കുന്നു. പത്രകക്ഷത്തിലോ ശാഖകളുടെ അറ്റത്തോ ആണ് പൂക്കൾ കുലകളായി വിരിയുന്നത്. ഒക്ടോബർ മുതൽ ജൂൺ വരെയാണ് പൂവിടുകയും കായകൾ ഉണ്ടാവുകയും ചെയ്യുന്നത്.
അവലംബങ്ങൾ
വർഗ്ഗം:റുബിയേസീ കുടുംബത്തിൽ ഉൾപ്പെടുന്ന സസ്യങ്ങൾ വർഗ്ഗം:റുബിയേസീ - അപൂർണ്ണലേഖനങ്ങൾ വർഗ്ഗം:സപുഷ്പികൾ വർഗ്ഗം:നീലിയാർകോട്ടത്തെ സസ്യജാലം
പാണ്ഡു (നടൻ)
ജീവിതരേഖ
സ്കൂൾ വിദ്യാഭ്യാസകാലത്തിനുശേഷം പാണ്ഡു ചെന്നൈയിലെ ആർട്സ് ആൻഡ് ക്രാഫ്റ്റ്സ് കോളേജിൽ പ്രവേശനം നേടുകയും ക്രിയേറ്റീവ് ആർട്സിലുള്ള തന്റെ താൽപര്യം വളർത്തിയെടുക്കുകയും ചെയ്തു. നിരവധി ചിത്രങ്ങളിൽ ഹാസ്യ താരമായി അഭിനയിച്ചിട്ടുള്ള സഹോദരൻ ഇടിച്ചപ്പുളി സെൽവരാജിനൊപ്പം കരൈയെല്ലാം ശെമ്പകപ്പൂ എന്ന ചിത്രത്തിലൂടെ അരങ്ങേറ്റം നടത്തി. രാജസ്ഥാനിൽ നടന്ന ഷൂട്ടിംഗിൽ അജിത് കുമാറിനൊപ്പം കാതൽ കോട്ടൈ എന്ന ചിത്രത്തിൽ രാമസ്വാമി എന്ന പ്രധാന കഥാപാത്രത്തെ അവതരിപ്പിച്ചിരുന്നു.
2013 ൽ മകൻ പിന്റു പാണ്ഡു പ്രധാന കഥാപാത്രത്തെ അവതരിപ്പിച്ച വെള്ളച്ചി എന്ന ചിത്രത്തിൽ അദ്ദേഹം അഭിനയിച്ചു. തമിഴ്‌നാട് ടൂറിസം ലോഗോയായി കുട രൂപകൽപ്പന ചെയ്തതിന്റെ പേരിൽ അദ്ദേഹത്തിന് സമ്മാനവും പ്രശംസയും ലഭിച്ചിരുന്നു. എ.ഐ.എ.ഡി.എം.കെ സ്ഥാപക നേതാവ് എം.ജി.ആറിന്റെ മാർഗ്ഗനിർദ്ദേശത്തിലും മേൽനോട്ടത്തിലും പാർട്ടി ചിഹ്നമായ രണ്ട് ഇലകൾ രൂപകൽപ്പന ചെയ്തതും പാണ്ഡുവായിരുന്നു. സിനിമകളിൽ നിന്നകന്ന് 1975 ൽ ചെന്നൈയിൽ പ്രപഞ്ച് അൺലിമിറ്റഡ് എന്ന പേരിൽ ഒരു പിച്ചള, അലുമിനിയം ബിസിനസ്സ് അദ്ദേഹം ആരംഭിച്ചു. മകൻ പ്രഭു പഞ്ജുവിന്റെ ചുമതലയിൽ അദ്ദേഹം ഇത് ഒരു കുടുംബ വ്യവസായമായാണ് നടത്തിയത്. 2014 ൽ മറ്റൊരു മകൻ പഞ്ജു പാണ്ഡുവിനൊപ്പം ചേർന്ന് അദ്ദേഹം ഒരു കലാ പ്രദർശനവും നടത്തിയിരുന്നു.
മരണം
കോവിഡ് ബാധിച്ച് ആശുപത്രിയിൽ പ്രവേശിപ്പിക്കപ്പെട്ട അദ്ദേഹം 2021 മെയ് 6 ന് 74 ആം വയസ്സിൽ അന്തരിച്ചു.
വില്ലാർഡ് വാൻ ഓർമൻ ക്വൈൻ
ലഘുചിത്രം|255x255ബിന്ദു|Willard Van Orman Quine (1980) ഒരു അമേരിക്കൻ തത്ത്വചിന്തകനാണ് വില്ലാർഡ് വാൻ ഓർമൻ ക്വൈൻ (ജീവിതകാലം, ജൂൺ 25, 1908 – ഡിസംബർ 25, 2000).
ജീവിതരേഖ
ഒഹായോയിലെ അക്രോണിൽ വളർന്നത് ക്വീൻ, മാതാപിതാക്കളോടും ജ്യേഷ്ഠൻ റോബർട്ട് ക്ലോയിഡിനോടും ഒപ്പം താമസിച്ചു. അദ്ദേഹത്തിന്റെ പിതാവ് ക്ലോയിഡ് റോബർട്ട് ഒരു നിർമ്മാണ സംരംഭകനും (ടയർ അച്ചുകൾ നിർമ്മിക്കുന്ന അക്രോൺ എക്യുപ്‌മെന്റ് കമ്പനിയുടെ സ്ഥാപകൻ ), മാതാവ് ഹാരിയറ്റ് ഇ. ഒരു മുൻ സ്കൂൾ അദ്ധ്യാപികയായ വീട്ടമ്മയായിരുന്നു. കൗമാരപ്രായത്തിൽ ക്വീൻ ഒരു നിരീശ്വരവാദിയായിരുന്നു.
അവലംബം
വർഗ്ഗം:തത്ത്വചിന്തകർ വർഗ്ഗം:1908-ൽ ജനിച്ചവർ
ചിന്തകിണ്ടി മല്ലേശം
പോച്ചംപള്ളി പട്ടുസാരികൾ വേഗത്തിൽ നെയ്യുന്നതിനുള്ള ലക്ഷ്‌മി എഎസ്‌യു യന്ത്രം കണ്ടുപിടിച്ച സംരംഭകനാണ് ചിന്തകിണ്ടി മല്ലേശം 2017 ൽ പത്മശ്രീ പുരസ്കാരം ലഭിച്ചു.
അവലംബം
വർഗ്ഗം:സംരംഭകർ വർഗ്ഗം:പത്മശ്രീ പുരസ്കാരം ലഭിച്ചവർ
എഡ്വേർഡ് ഡബിൾഡേ
എഡ്വേർഡ് ഡബിൾഡേ (ജീവിതകാലം: 9 ഒക്ടോബർ 1810 – 14 ഡിസംബർ 1849) ശലഭങ്ങളിൽ താല്പര്യമുള്ള ഒരു ഇംഗ്ലീഷ് പ്രാണിപഠനശാസ്ത്രജ്ഞനായിരുന്നു. William Chapman Hewitson-ന്റെ ചിത്രങ്ങൾ സഹിതം John O. Westwood-ഓടോപ്പംചേർന്നെഴുതിയ The Genera of Diurnal Lepidoptera: Comprising Their Generic Characters, a Notice of Their Habits and Transformations, and a Catalogue of the Species of Each Genus -ന്റെയും List of the Specimens of Lepidopterous Insects in the Collection of the British Museum -ന്റെയും പേരിലാണ് അദ്ദേഹം ഏറ്റവും അറിയപ്പെടുന്നത്..
അദ്ദേഹം 9 ഒക്ടോബർ 1810-ൽ ബെഞ്ചമിൻ-മേരി ദമ്പതികളുടെ രണ്ടാമത്തെ മകനായി Epping, Essex-ൽ ജനിച്ചു.മൂത്ത സഹോദരൻ Henry Doubleday -ഉം ഒരു പ്രാണിപഠനശാസ്ത്രജ്ഞനായിരുന്നു. രണ്ടുപേരും ചെറുപ്പം മുതലേ പ്രകൃതിതല്പരരും അടുത്തുള്ള വനത്തിനിന്നും പ്രാണികളെ ശേഖരിക്കുന്നവരുമായിരുന്നു.Quakers സമുദായത്തിൽ വളർന്ന അവർക്ക് അടുത്തുള്ള Quaker സ്കൂളിൽനിന്നും നല്ല വിദ്യാഭ്യാസം ലഭിച്ചു.
തിരികെ ഇംഗ്ലണ്ടിലെത്തിയ അദ്ദേഹം ബ്രിട്ടീഷ് മ്യൂസിയത്തിൽ ജോലിയിൽ പ്രവേശിക്കുകയും അവിടെയുള്ള ശലഭശേഖരത്തെ ക്രോഡീകരിക്കുകയും ചെയ്തു. 14 ഡിസംബർ 1849-ൽ തന്റെ മരണംവരെ അദ്ദേഹം അവിടെ തുടർന്നു. അദ്ദേഹവും സഹോദരനും അവിവാഹിതർ ആയിരുന്നു. Robert Mays തന്റെ Henry Doubleday: The Epping Naturalist എന്ന പുസ്തകത്തിൽ "അദ്ദേഹം കുറെക്കാലംകൂടി ജീവിച്ചിരുന്നെങ്കിൽ 19 -ആം നൂറ്റാണ്ടിലെ ഏറ്റവും പ്രശസ്തനായ പ്രാണിപഠനശാസ്ത്രജ്ഞനായേനേ" എന്നെഴുതി.
പുറം കണ്ണികൾ
വർഗ്ഗം:ജീവശാസ്ത്രജ്ഞർ - അപൂർണ്ണലേഖനങ്ങൾ വർഗ്ഗം:1810-ൽ ജനിച്ചവർ വർഗ്ഗം:1849-ൽ മരിച്ചവർ
ഉടുപ്പി രാമചന്ദ്ര റാവു
ഇന്ത്യൻ ബഹിരാകാശ ശാസ്ത്രജ്ഞനായിരുന്നു യു.ആർ. റാവു എന്ന പേരിലറിയപ്പെ‌ടുന്ന ഉടുപ്പി രാമചന്ദ്ര റാവു. ഐ.എസ്.ആർ.ഒ മുൻ ചെയർമാനായിരുന്നു. തിരുവനന്തപുരത്തെ ഐ.ഐ.എസ്.ടി. ചാൻസലറായിരുന്നു. 1976 ൽ ഭാരതസർക്കാർ പദ്മഭൂഷൺ ബഹുമതി നൽകി ആദരിച്ചു, 2017 ൽ പത്മ വിഭൂഷൺ പുരസ്കാരം ലഭിച്ചു. സാറ്റ് ഓഫ് സാറ്റലൈറ്റ് പ്രൊഫഷണൽസ് ഇന്റർനാഷണൽ സംഘടിപ്പിച്ച ചടങ്ങിൽ 2013 മാർച്ച് 19 ന് വാഷിംഗ്ടണിലെ സാറ്റലൈറ്റ് ഹാൾ ഓഫ് ഫെയിം എന്ന ബഹുമതിക്ക് അർഹനായി. ഇതിൽ ഉൾപ്പെട്ട ആദ്യ ഇന്ത്യക്കാരനായി ഇദ്ദേഹം മാറി. 2016 മേയ് 15 ന് അദ്ദേഹം അന്താരാഷ്ട്ര അന്തർവാഹിനിക ഫെഡറേഷനായും തിരഞ്ഞെടുക്കപ്പെട്ടു. അത്തരമൊരു അവസരം നേടുന്ന ആദ്യ ഇന്ത്യക്കാരനായിരുന്നു ഇദ്ദേഹം.
മുൻ കാലജീവിതം
കർണ്ണാടക സംസ്ഥാനത്തിലെ അദമാറുവിൽ യു.ആർ.റാവു ജനിച്ചു. അദ്ദേഹത്തിന്റെ മാതാപിതാക്കൾ ലക്ഷ്മി നാരായണ ആചാര്യ, കൃഷ്ണവേണി അമ്മ എന്നിവരായിരുന്നു. ഉഡുപ്പി ക്രിസ്ത്യൻ ഹൈസ്കൂളിൽ നിന്ന് സെക്കണ്ടറി വിദ്യാഭ്യാസം പൂർത്തിയാക്കി. ഡോ. വിക്രം സാരാഭായിയുടെ നേതൃത്വത്തിൽ അഹമദാബാദിലെ ഫിസിക്കൽ റിസർച്ച് ലബോറട്ടറിയിൽ ബനാറസ് ഹിന്ദു യൂണിവേഴ്സിറ്റിയിൽ എംഎസ്സി, ഗവൺമെന്റ് ആർട്ട്സ് ആന്റ് സയൻസ് കോളെജിൽ ബി.എസ്.സി ബിരുദം നേടി.
കരിയർ
കോസ്മിക് റേ ശാസ്ത്രജ്ഞൻ എന്ന നിലയിൽ തന്റെ ജീവിതം ആരംഭിച്ചു. ഡോ. വിക്രം സാരാഭായുടെ കീഴിൽ അദ്ദേഹം പ്രവർത്തിച്ചു. JPL ഗ്രൂപ്പിനൊപ്പം ചേർന്ന്, മാരിനർ 2 നിരീക്ഷണങ്ങൾ ഉപയോഗിച്ച് ജ്യോതിശാസ്ത്രത്തിൽ സൗരവാതത്തിന്റെ തുടർച്ചയായ സ്വഭാവം പ്രകടിപ്പിക്കുന്ന ആദ്യത്തേയും അത് ജിയോഗ്രാഫിറ്റിയുടെ സ്വാധീനത്തെയുമാണ്. നിരവധി പയനീർ, എക്സ്പ്ലോറർ എന്നീ പേടകങ്ങളിൽ റാവു നടത്തിയ പരീക്ഷണങ്ങൾ സൗര കോസ്മിക് റേ ചലനാത്മകതയെയും ഗ്രഹാന്തര സ്ഥലത്തിന്റെ വൈദ്യുത കാന്തിക രാഷ്ട്രത്തെയും കുറിച്ചുള്ള പൂർണ്ണമായ അറിവിലേക്ക് നയിച്ചു. ദ്രുതഗതിയിലുള്ള വികസനത്തിനായി സ്പേസ് ടെക്നോളജി ഉപയോഗിക്കേണ്ടതിന്റെ ആവശ്യകതയെക്കുറിച്ച് ബോധ്യപ്പെടുത്തി, 1972 ൽ ഇന്ത്യയിലെ സാറ്റലൈറ്റ് സാങ്കേതികവിദ്യ സ്ഥാപിക്കാനുള്ള ഉത്തരവാദിത്തം റാവു ഏറ്റെടുത്തു. 1975 ൽ ആദ്യത്തെ ഇന്ത്യൻ ഉപഗ്രഹത്തിൽ "ആര്യഭട്ട", ഭാസ്കര, APPLE, രോഹിണി, ഇൻസാറ്റ് -1, ഇൻസാറ്റ് -2 സീരീസ്, വിവിധ ഐ.ആർ.എസ് -1 എ, ഐ.ആർ.എസ് -1B റിമോട്ട് സെൻസിങ് ഉപഗ്രഹങ്ങൾ ആശയവിനിമയത്തിനും റിമോട്ട് സെൻസിംഗിനും കാലാവസ്ഥ സംബന്ധിയായ സേവനങ്ങൾക്കും വേണ്ടി രൂപകൽപ്പന ചെയ്തതും നിർമ്മിച്ചതുമായതും ആരംഭിച്ചതും അദ്ദേഹമാണ്.
ഐഎസ്ആർഒ ചെയർമാൻ എന്ന നിലയിൽ
1985 ൽ ചെയർമാൻ, സ്പേസ് കമ്മീഷൻ, സ്പേസ് ഡിപ്പാർട്ട്മെന്റ് എന്നീ പദവികൾ ഏറ്റെടുത്ത് റാവു റോക്കറ്റ് സാങ്കേതികവിദ്യ വികസിപ്പിച്ചതിനു ശേഷം 1992 ൽ ASLV റോക്കറ്റ് വിജയകരമായി വിക്ഷേപിച്ചു. പി.എസ്.എൽ.വി വിക്ഷേപണ വാഹനത്തിന്റെ വികസനത്തിൽ 850 കിലോഗ്രാം വിജയകരമായി വിക്ഷേപിച്ചു. ഉപഗ്രഹം 1995 ൽ ഒരു ധ്രുവ പരിക്രമണത്തിലേക്ക്. റാവു ജിയോസ്റ്റേഷനറി ലോഞ്ച് വെഹിക്കിൾ ജി.എസ്.എൽ.വിയുടെ വികസനവും, 1991 ൽ ക്രിയോജനിക് ടെക്നോളജി വികസനവും ആരംഭിച്ചു. ഐ.എസ്.ആർ.ഒയിൽ ചേർന്ന ഇൻസാറ്റ് ഉപഗ്രഹങ്ങൾ വിജയകരമായി വിക്ഷേപിച്ചതിന് ഉത്തരവുണ്ടായിരുന്നു. ഇൻസാറ്റ് ഉപഗ്രഹങ്ങളുടെ വിക്ഷേപണം 1980 കളിലും 1990 കളിലും ഇന്ത്യയിൽ ആശയവിനിമയങ്ങൾക്ക് ഊന്നൽ നൽകി. ഇൻസാറ്റ് വിജയകരമായ വിക്ഷേപണം ഇന്ത്യയിലെ റിമോട്ട് കോർണറുകളിലേക്ക് ടെലികമ്യൂണിക്കേഷൻ ബന്ധങ്ങൾ പ്രദാനം ചെയ്തു. ഈ ദശാബ്ദങ്ങളിൽ സ്ഥിര ടെലിഫോൺ (ലാൻഡ്ലൈൻ) എന്ന് വിളിക്കപ്പെട്ടു. വിവിധ സ്ഥലങ്ങളിൽ സാറ്റലൈറ്റ് ബന്ധങ്ങളുടെ ലഭ്യത കാരണം രാജ്യത്തുടനീളം റ്റെലഫോണുകൾ വ്യാപിച്ചു. കണക്ഷൻ ലഭിക്കാൻ മണിക്കൂറുകളോളം കാത്തിരിപ്പിന് പകരം എസ്.ടി.ഡി (വരിക്കാരൻ ട്രങ്ക് ഡയലിങ്) ഉപയോഗിച്ച് ആളുകൾക്ക് എവിടെനിന്നും എളുപ്പം സംസാരിക്കാനാകും. ഭാവിയിൽ ഇൻഫർമേഷൻ ടെക്നോളജി ഹബ് ആയി വികസിപ്പിച്ചെടുക്കാൻ ഭാവിയിൽ ഈ വികസനം ഒരു പ്രധാന പങ്കു വഹിച്ചു. ആൻട്രിക്സ് കോർപ്പറേഷന്റെ ആദ്യ ചെയർമാനായിരുന്നു അദ്ദേഹം. കർണ്ണാടക സയൻസ് ആന്റ് ടെക്നോളജി അക്കാദമി ചെയർമാൻ, ബംഗളൂരു അസോസിയേഷൻ ഓഫ് സയൻസ് എജ്യൂക്കേഷൻ ചെയർമാൻ, ജെഎൻപി, ചാൻസലർ, ബാബസാഹിബ് ഭീംറാവു അംബേദ്കർ യൂണിവേഴ്സിറ്റി, ലക്നൗ, മെമ്പർ, ഡയറക്ടർ ബോർഡ് അംഗം, റിസർവ് ബാങ്ക് ഓഫ് റിസർവ് ബാങ്ക് ഇന്ത്യ, ഭാരതീയ റിസർവ് ബാങ്ക് നോട്ട് മുദ്രാൻ പ്രൈവറ്റ് ലിമിറ്റഡ് അഡീഷണൽ ഡയറക്ടർ, ബാംഗ്ലൂർ, പുണെ ഇന്ത്യൻ ഇൻസ്റ്റിറ്റ്യൂട്ട് ഓഫ് ട്രോപ്പിക്കൽ മെറ്റിയറോളജിയുടെ ചെയർമാൻ. കോസ്മിക് കിരണങ്ങൾ, ഇന്റർപ്ലേനറ്ററി ഫിസിക്സ്, ഹൈ എനർജി ജ്യോതിശാസ്ത്രം, സ്പേസ് ആപ്ലിക്കേഷനുകൾ, സാറ്റലൈറ്റ്, റോക്കറ്റ് സാങ്കേതികവിദ്യ എന്നിവ ഉൾപ്പെടുന്ന വിവിധ ദേശീയ, അന്തർദേശീയ ജേർണലുകളിൽ 300-ലധികം ശാസ്ത്ര-സാങ്കേതിക പ്രബന്ധങ്ങൾ റാവു പ്രസിദ്ധീകരിച്ചു. "ഫിസിക്സ് ഓഫ് ദി കമ്മ്യൂണിക്കേഷൻ", "സ്പേസ് ആൻഡ് അജണ്ട 21 - കാർണിംഗ് ഫോർ ദ് പ്ലാനെറ്റ് എർത്ത്", "സ്പേസ് ടെക്നോളജി ഫോർ സസ്റ്റയിനബിൾ ഡെവലപ്മെന്റ്" തുടങ്ങിയ നിരവധി പുസ്തകങ്ങൾ അദ്ദേഹം രചിച്ചിട്ടുണ്ട്. ഇന്ത്യൻ അക്കാദമി ഓഫ് സയൻസസ്, ഇന്ത്യൻ നാഷണൽ സയൻസ് അക്കാദമി, നാഷണൽ അക്കാദമി ഓഫ് സയൻസ്, ഇൻസ്റ്റിറ്റ്യൂട്ട് ഓഫ് ഇലക്ട്രോണിക്സ് ആന്റ് ടെലികമ്യൂണിക്കേഷൻ എൻജിനീയർസ്, ഇന്റർനാഷണൽ അക്കാദമി ഓഫ് അസ്ട്രോണ്യുറ്റിക്സ്, മൂന്നാം വേൾഡ് അക്കാഡമി ഓഫ് സയൻസസ് തുടങ്ങിയ നിരവധി അക്കാഡമികളുടെ തിരഞ്ഞെടുത്ത ഫെലോ ആയിരുന്നു റാവു. ഫെല്ലോഷിപ്പ് ഓഫ് വേൾഡ് അക്കാദമി ഓഫ് ആർട്ട്സ് & സയൻസസിൽ റാവുവിന് പുരസ്കാരം ലഭിച്ചു. 1995-96 ൽ ഇന്ത്യൻ സയൻസ് കോൺഗ്രസ് അസോസിയേഷൻ ജനറൽ പ്രസിഡന്റായിരുന്നു. 1984 മുതൽ 1992 വരെ ഇന്റർനാഷണൽ എയർസ്ട്രാനോട്ടിക്കൽ ഫെഡറേഷന്റെ (IAF) വൈസ് പ്രസിഡന്റ് റാവു ആയിരുന്നു. 1986 മുതലുള്ള ഡവലപിംഗ് രാജ്യങ്ങളുമായി (CLIODN) കമ്മിറ്റി ചെയർമാനായി തുടരുന്നതാണ് റാവു. ഐക്യരാഷ്ട്ര സംഘടനയുടെ ചെയർമാനായി റാവു തിരഞ്ഞെടുക്കപ്പെട്ടു. 1997-ൽ ഔട്ടർ സ്പേസ് ഓഫ് യൂണിറ്റ് സ്പേസ് (UN-COPUOS), UNISPACE-III കോൺഫറൻസിന്റെ അദ്ധ്യക്ഷനായിരുന്നു. 2007 ഏപ്രിലിൽ ഡൽഹിയിലെ 30 ആം അന്താരാഷ്ട്ര അന്റാർട്ടിക് ട്രീറ്റ്മെന്റ് കൺസൾട്ടേറ്റീവ് കമ്മിറ്റി മീറ്റിംഗിന്റെ ചെയർമാനായി ഇദ്ദേഹം തിരഞ്ഞെടുക്കപ്പെട്ടു. ഗോവയിലെ അന്റാർട്ടിക് ആൻഡ് ഓഷ്യൻ റിസർച്ച് ദേശീയ കേന്ദ്രത്തിന്റെ സഹ ചെയർമാനായിരുന്നു. പ്രസാർ ഭാരതിയുടെ ആദ്യ ചെയർമാനായിരുന്നു.
പുറം കണ്ണികൾ
വർഗ്ഗം:ബഹിരാകാശ ശാസ്ത്രജ്ഞർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:1932-ൽ ജനിച്ചവർ
ഏലപ്പീടിക
കണ്ണൂർ ജില്ലയിലെ ഇരിട്ടി താലൂക്കിൽ പേരാവൂർ ബ്ലോക്കിൽ സ്ഥിതിചെയ്യുന്ന ഒരു ഗ്രാമമാണ് ഏലപ്പീടിക. പഴശ്ശിരാജാവ് ബ്രിട്ടീഷ്‌പടയുമായി ഏറ്റുമുട്ടിയ പേര്യചുരം ഉൾപ്പെടുന്നതാണ് ഈ ഗ്രാമം. വലിയ മലകളും അരുവികളും ധാരാളം പക്ഷിമൃഗാദികളും ഉള്ള ഈ പ്രദേശം സമുദ്രനിരപ്പിൽ നിന്നും ഏകദേശം 600-1000 മീറ്റർ ഉയരത്തിലാണ്. കണ്ണൂർ ജില്ലയുടെ പല ഭാഗങ്ങളും അറബിക്കടലും ഇവിടെ നിന്നും വീക്ഷിക്കുവാൻ സാധിക്കും. മലബാർ കുടിയേറ്റത്തിന്റെ സിരാകേന്ദ്രമായ പേരാവൂരിൽ നിന്നും പതിനൊന്ന് കിലോമീറ്റർ തെക്ക് കിഴക്കായി സ്ഥിതിചെയ്യുന്ന ഈ പ്രദേശത്തേക്ക് കുടിയേറ്റത്തിന്റെ ആദ്യ നാളുകളിൽ തന്നെ ജനവാസം തുടങ്ങിയതായി ചരിത്ര രേഖകൾ പറയുന്നു. തലശ്ശേരി-വയനാട് സംസ്ഥാന പാതയിൽ നിന്നും ഒരു കിലോമീറ്റർ മാറി വയനാട് ചുരത്തിന്റെ അടിവാരത്ത് സ്ഥിതിചെയ്യുന്ന ഈ പ്രദേശത്തേക്ക് ധാരാളം വിനോദസഞ്ചാരികൾ വരാറുണ്ട്.
വിശുദ്ധ സെബസ്ത്യാനോസിന്റെ നാമധേയത്തിൽ ഒരു ക്രൈസ്തവദേവാലയം ഇവിടെയുണ്ട്.സമുദ്രനിരപ്പിൽനിന്ന് ഏറ്റവും ഉയരത്തിൽ (700 മീറ്റർ) സ്ഥിതിചെയ്യുന്ന കണ്ണൂർ ജില്ലയിലെ ദേവാലയം എന്ന ഖ്യാതി ഈ ദേവാലയത്തിനവകാശപ്പെട്ടതാണ്. കൊട്ടിയൂർ ശിവക്ഷേത്രം, ആറളം സെൻട്രൽ സ്റ്റേറ്റ് ഫാം എന്നിവ ഇതിനടുത്താണ്. തൈലനിർമ്മാണത്തിനുപയോഗിക്കുന്ന കറുവ, തെരുവപ്പുല്ല് എന്നിവ ഇവിടെ ധാരാളമായി കൃഷിചെയ്യുന്നു. കൂടാതെ റബ്ബർ, കശുമാവ്, തെങ്ങ്, കവുങ്ങ്, കുരുമുളക്, വാഴ, ഇഞ്ചി എന്നിവയും ഇവിടുത്തെ പ്രധാന വിളകളാണ്. ഉയർന്ന പ്രദേശമായതുകൊണ്ട് വേനൽക്കാലത്തും ഇവിടെ കുറഞ്ഞ ചൂടേ അനുഭവപ്പെടുന്നുള്ളൂ.
ചരിത്രം
രേഖപ്പെടുത്തിയ ചരിത്ര പ്രകാരം കണ്ണൂരിലെ, കേരള വർമ്മ പഴശ്ശിരാജ ഉൾപ്പെടുന്ന കോട്ടയം രാജവംശം തിരുനെല്ലിക്കോട്ടയിലെ വേടക്കരശനെ പരാജയപ്പെടുത്തി വയനാട് പിടിച്ചെടുക്കുമ്പോൾ ഭരണ പ്രദേശമായ കണ്ണവം കാടുകളുടെ ഭാഗമായിരുന്നു ഇന്നത്തെ ഏലപീടിക, മലയാംപടി, വെള്ളൂന്നി എന്നിവ ഉൾപ്പെടുന്ന മലമ്പ്രദേശങ്ങൾ. പഴശ്ശി രാജാവിന്റെ പ്രധാന മന്ത്രി ആയിരുന്ന ശങ്കരൻ നമ്പിയാരുടെ കുടുംബമായിരുന്ന കണ്ണവത്ത് നമ്പിയാർ കുടുംബത്തിന്റെ മേൽനോട്ടത്തിലായിരുന്നു ഈ പ്രദേശം. വില്യം ലോഗന്റെ മലബാർ മാനുവൽ എന്ന പുസ്തകത്തിൽ 1802-ൽ പേരിയ ചുരത്തിൽ വെച്ച് വച്ച് എടച്ചേന കുങ്കൻ, തലക്കൽ ചന്തു എന്നിവരുടെ നേതൃത്വത്തിൽ ബ്രിട്ടീഷ്‌ ഈസ്റ്റ് ഇന്ത്യ കമ്പനിയുടെ പടയുമായി പഴശ്ശിരാജാവിന്റെ പട ഏറ്റുമുട്ടിയതായി രേഖപ്പെടുത്തിയിട്ടുണ്ട്. അന്ന് ചന്തുവിനെ സഹായിക്കാൻ മല ഇറങ്ങി വന്ന നൂറു കുറിച്യ പോരാളികൾ ഈ പ്രദേശത്ത് നിന്നാവണം. കാരണം കുടിയേറ്റം തുടങ്ങുന്നതിനും നൂറ്റാണ്ടുകൾക്ക് മുൻപ് കുറിച്യർ എന്നറിയപ്പെടുന്ന ഗിരി വർഗ്ഗ ഗോത്ര സമുദായത്തിന്റെ സ്വാഭാവിക ആവാസ മേഖലയായിരുന്നു ഈ പ്രദേശം. ഇവരെ കൂടാതെ കാടന്മാർ എന്ന ഒരു ഗോത്രവും ഇവിടെ നിലനിന്നിരുന്നു. ഗോത്ര വർഗ്ഗക്കാരുടെ ആരാധന കേന്ദ്രങ്ങളുടെ ശേഷിപ്പുകൾ ഓടപ്പുഴ, കാടന്മല, ഏലപ്പീടിക എന്നിവിടങ്ങളിൽ ഇപ്പോഴും അവശേഷിക്കുന്നുണ്ട്. 1930 കളോടെ കണിച്ചാർ ഗ്രാമ പഞ്ചായത്തിന്റെ പല ഭാഗങ്ങളിലേക്കും, പ്രത്യേകിച്ച് ഏലപീടികയുടെ സമീപ പ്രദേശമായ കൊളക്കാടേക്ക് മലബാറിന്റെ പല ഭാഗത്ത് നിന്നും കോട്ടയത്ത് നിന്നും ആളുകൾ കുടിയേറ്റം നടത്തിയിരുന്നു. എന്നാൽ മലേറിയ പോലുള്ള അസുഖങ്ങളും വന്യ മൃഗങ്ങളുടെ ആക്രമണവും ആദ്യ കാലങ്ങളിൽ കുടിയേറ്റത്തിനു വിഘാതമായി. 1940 കളോടെ കൊളക്കാട് പ്രദേശത്തേക്ക് കുടുതൽ ആളുകൾ വന്നെത്തുകയും കാടു വെട്ടിത്തെളിച്ച് കൃഷി ആരംഭിക്കുകയും ചെയ്തു. വീടുകൾക്കും മറ്റുമായി ആവശ്യമായ മരങ്ങൾ വെട്ടുന്നതിനായാണ് ഏലപീടിക, മലയാംപടി, ഓടപ്പുഴ പ്രദേശങ്ങളിലേക്ക് ആദ്യമായി ആളുകൾ എത്തുന്നത്. മരം കൊണ്ട് പോകുന്നതിനായാണ് ആദ്യമായി ഇവിടേക്ക് വഴികൾ നിർമ്മിക്കപെട്ടത്. മരങ്ങൾ വെട്ടിയെടുക്കുന്ന കൂപ്പുകൾ ആയി നിന്ന പ്രദേശത്തേക്ക് കൂടുതൽ ആളുകൾ വരികയും കൃഷിക്ക് അനുയോജ്യമായ പ്രദേശങ്ങൾ വെട്ടിത്തെളിച്ച് എടുക്കുകയുമുണ്ടായി. ഈ പ്രദേശങ്ങളിൽ കൂടുതലായി ഉണ്ടായിരുന്ന കുറിച്യ ജനവിഭാഗത്തിൽ നില നിന്നിരുന്ന അയിത്തം അവരെ കുടിയേറിയ ജനവിഭാഗങ്ങളിൽ നിന്നും അകന്നു മാറുന്നതിനും അവരുടെ സ്വാഭാവിക അധിവാസ മേഖലകളിൽ നിന്നും കൂടുതൽ മലമ്പ്രദേശങ്ങളിലേക്ക് ഒഴിഞ്ഞു പോകുന്നതിനും കാരണമായി. 1950 കളോടെ ഏലപീടികയിൽ ധാരാളം ആളുകൾ താമസമാക്കുകയും 1969-ൽ വിശുദ്ധ സെബസ്ത്യാനോസിന്റെ നാമത്തിൽ ഒരു ക്രിസ്ത്യൻ ദേവാലയം ആരംഭിക്കുകയും ചെയ്തു.
ഭൂമിശാസ്ത്രവും കാലാവസ്ഥയും
സമുദ്ര നിരപ്പിൽ നിന്നും 2000 അടി ഉയരത്തിലാണ് ഈ ഗ്രാമം സ്ഥിതി ചെയ്യുന്നത്. ഉയരത്തിന്റെ അടിസ്ഥാനത്തിൽ കണ്ണൂരിനെ മൂന്നായി തരം തിരിച്ചിരിക്കുന്നതിൽ ഉയർന്ന മലമ്പ്രദേശങ്ങൾ എന്ന വിഭാഗത്തിലാണു ഏലപീടികയുടെ സ്ഥാനം. പശ്ചിമ ഘട്ടത്തിൽ വരുന്ന വയനാടൻ മലനിരകളുടെ ഒരു ഭാഗമായിട്ട് വരുന്ന ഈ പ്രദേശത്തിന്റെ കിഴക്ക്-തെക്ക് ഭാഗങ്ങൾ റിസർവ്ട് ഫോറസ്റ്റ് ആണ്. നിത്യ ഹരിത വനമായി വരുന്ന ഈ ഭാഗത്ത് ഇലപൊഴിയുന്ന മരങ്ങളും കാണപ്പെടുന്നു, വലിയ പാറകൾ നിറഞ്ഞ ലാറ്ററൈറ്റ് മണ്ണിൽ ധാരാളം മുള വർഗ്ഗങ്ങളും തേക്ക്, ഈട്ടി മുതലായ വിലപിടിപ്പുള്ള മരങ്ങളും വളരുന്നു. മലകളിൽ നിന്നും താഴ്വാരതേക്ക് ഒഴുകുന്ന ധാരാളം നീരൊഴുക്കുകൾ ഇവിടുണ്ട്, തോടുകൾ എന്നാണ് ഇവ അറിയപ്പെടുന്നത്. ഉയർന്ന പ്രദേശം ആയതിനാലും വനത്തിന്റെ സാമീപ്യം ഉള്ളതിനാലും അന്തരീക്ഷത്തിൽ ഈർപ്പം തങ്ങി നില്ക്കുന്ന ഈ പ്രദേശത്ത് അനുഭവപ്പെടുന്ന കൂടിയ അന്തരീക്ഷ താപ നില വേനലിൽ 35 ഡിഗ്രി സെൽഷ്യസ് ആണ്. മഴക്കാലത്തും ശൈത്യകാലത്തും ഇത് 15 ഡിഗ്രി സെൽഷ്യസ് വരെ താഴുകയും ചെയ്യും. ജൂൺ മുതൽ സെപ്റ്റംബർ മൺസൂൺ മഴ ലഭിക്കുന്ന ഈ പ്രദേശത്ത് മൺസൂണിന്റെ തുടക്കത്തിൽ വളരെ ശക്തമായ കാറ്റും അനുഭവപ്പെടുന്നു. ഈ സമയത്ത് ശക്തമായ കട്ടികൂടിയ കോടമഞ്ഞും കാണപ്പെടാറുണ്ട്. ഒക്ടോബർ നവംബർ മാസങ്ങളിൽ പോസ്റ്റ് മൺസൂണിൽ ശക്തി കുറഞ്ഞ മഴ ലഭിക്കുന്നു. നവംബർ ഡിസംബർ മാസങ്ങളിൽ ശൈത്യ കാലമാണ്.
ജനങ്ങൾ ജീവിത ശൈലി
ആന, കാട്ടുപന്നി മുതലായ വന്യമൃഗങ്ങളുടെ ആക്രമണം രൂക്ഷമായിരുന്ന സമയത്ത് തെരുവപ്പുല്ല് വാറ്റി പുൽത്തൈലം എടുക്കുന്നതും മരച്ചീനിക്കൃഷിയും ആയിരുന്നു ജനങ്ങളുടെ പ്രധാന ജീവിതോപാധി. പിന്നീട് തെങ്ങ്, കവുങ്ങ്, കശുവണ്ടി എന്നീ നാണ്യ വിളകളും ഇഞ്ചി, മഞ്ഞൾ, കറുവപ്പട്ട, ജാതി, കുരുമുളക് മുതലായ സുഗന്ധ വ്യഞ്ജനങ്ങളും ധാരാളമായി കൃഷി ചെയ്യപ്പെട്ടു. തലശ്ശേരി, മംഗലാപുരം എന്നീ നഗരങ്ങളിലേക്ക് കയറ്റി അയക്കുന്നതിനായി വ്യാപാരികൾ നേരിട്ട് വന്നു കർഷകരിൽ നിന്നും കുരുമുളക് സംഭരിച്ചിരുന്നു. ഇന്ന് റബ്ബർ ആണ് ഏലപീടികയിലെ പ്രധാന കൃഷി. ആട് മാട് വളർത്തലും ഒരു പ്രധാന വരുമാന മാർഗ്ഗമാണ്. കൊളക്കാട് പ്രാഥമിക ആരോഗ്യ കേന്ദ്രത്തിന്റെ ഏലപീടികയിലുള്ള ഉപകേന്ദ്രമാണ് പ്രധാന ഗവണ്മെന്റ് സേവന കേന്ദ്രം. 1982 ൽ നിലവിൽ വന്ന ഏലപീടിക സെന്റ്‌ സെബാസ്റ്യൻ എൽ പി സ്കൂൾ, കൊളക്കാട് സെന്റ്‌ സെബാസ്റ്യൻ യു പി സ്കൂൾ സാൻ തോം ഹയർ സെക്കണ്ടറി സ്കൂൾ എന്നിവയാണ് കുട്ടികൾ വിദ്യാഭ്യാസത്തിനായി ആശ്രയിക്കുന്ന മറ്റു സ്ഥാപങ്ങൾ.
ആരാധനാലയങ്ങൾ
1969-(ഫെബ്രുവരി മാസം)ൽ സ്ഥാപിതമായ സെന്റ് സെബാസ്റ്റ്യൻസ് ദേവാലയം 1987-ലാണു ഇന്നു കാണുന്ന രീതിയിൽ പുതുക്കിപ്പണിതത്. റോമൻ കത്തോലിക്കാ വിഭാഗക്കാരാണ് ഈ ദേവാലയത്തിൽ ആരാധന നടത്തുന്നത്.
വിനോദസഞ്ചാരം
വിനോദസഞ്ചാരികളെ ആകർഷിക്കുന്ന ഒട്ടനവധി കാഴ്ചകൾ ഇവിടെയുണ്ട്. വയനാട്ടിലേക്കുള്ള പ്രവേശനകവാടമായ പേരിയ ചുരം, വെള്ളച്ചാട്ടം, കറപ്പത്തോട്ടം, കണ്ണൂർ ജില്ല മുഴുവനും അറബിക്കടലും കാണാൻ സാധിക്കുന്ന ഏലപ്പീടിക കുരിശുമല, മൊട്ടക്കുന്ന് എന്നിവയെല്ലാം ഈ പ്രദേശത്തിന്റെ സൗന്ദര്യം വർദ്ധിപ്പിക്കുന്നു. സമുദ്രനിരപ്പിൽനിന്നും 600 മീറ്റർ ഉയരത്തിലാണു ഏലപ്പീടികയുടെ സ്ഥാനം. മൊട്ടക്കുന്നിന്റെ ഉയരം 1000-1100 മീറ്ററും. കടും വേനലിലും ഇവിടം തണുപ്പുനിറഞ്ഞതായിരിക്കും.
ചിത്രങ്ങൾ
വർഗ്ഗം:കണ്ണൂർ ജില്ലയിലെ ഗ്രാമങ്ങൾ വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
രോഗകാരി
ജീവശാസ്ത്രത്തിൽ, ഏറ്റവും പഴയതും വിശാലവുമായ അർത്ഥത്തിൽ രോഗം ഉളവാക്കുന്ന എന്തിനേയും രോഗകാരി എന്നു വിളിക്കുന്നു. ഒരു രോഗകാരിയെ പകർച്ചവ്യാധി ഏജന്റ് എന്നും വിളിക്കാറുണ്ട്.
രോഗകാരി എന്ന പദം 1880 കളിൽ നിലവിൽ വന്നു. സാധാരണഗതിയിൽ, വൈറസ്, ബാക്ടീരിയം, പ്രോട്ടോസോവൻ, പ്രിയോൺ, വൈറോയ്ഡ് അല്ലെങ്കിൽ ഫംഗസ് പോലുള്ള രോഗപ്പകർച്ചയുണ്ടാക്കുന്ന സൂക്ഷ്മാണുക്കളെയോ ഏജന്റിനെയോ വിവരിക്കാൻ ഈ പദം ഉപയോഗിക്കുന്നു. ചിലതരം പുഴുക്കൾ, പ്രാണികളുടെ ലാർവകൾ എന്നിവയും രോഗം ഉണ്ടാക്കുന്നു. എന്നിരുന്നാലും, ഈ ജീവികളെ സാധാരണഗതിയിൽ, പരാന്നഭോജികൾ എന്ന് വിളിക്കുന്നു. മൈക്രോസ്കോപ്പിക് രോഗകാരികളുൾപ്പെടെയുള്ള സൂക്ഷ്മജീവികളുടെ ശാസ്ത്രീയ പഠനത്തെ മൈക്രോബയോളജി എന്ന് വിളിക്കുന്നു, അതേസമയം ഈ രോഗകാരികളെ ഉൾക്കൊള്ളുന്ന രോഗത്തെക്കുറിച്ചുള്ള പഠനത്തെ പാത്തോളജി എന്ന് വിളിക്കുന്നു. പരാദജീവശാസ്ത്രം, പരാന്നഭോജികളെയും അവയ്ക്ക് ആതിഥേയത്വം വഹിക്കുന്ന ജീവികളെയും കുറിച്ചുള്ള ശാസ്ത്രീയ പഠനമാണ്. രോഗകാരികൾക്ക് ഒരു ഹോസ്റ്റിനെ ആക്രമിക്കാൻ നിരവധി മാർഗങ്ങളുണ്ട്. മനുഷ്യരിൽ പകർച്ചവ്യാധികൾ മൂലമുണ്ടാകുന്ന രോഗങ്ങളെ രോഗകാരി രോഗങ്ങൾ എന്ന് വിളിക്കുന്നു. എന്നിരുന്നാലും എല്ലാ രോഗങ്ങളും രോഗകാരികളാൽ ഉണ്ടാകുന്നവയല്ല. അസാധാരണമായ ജീനുകളുടെ അനന്തരാവകാശം മൂലമാണ് ഹണ്ടിംഗ്ടൺ രോഗം പോലുള്ള ചില രോഗങ്ങൾ ഉണ്ടാകുന്നത്.
രോഗകാരിത്വം
രോഗകാരികളുടെ രോഗകാരണ ശേഷിയാണ് രോഗകാരിത്വം. രോഗകാരിത്വം വൈറലൻസുമായി ബന്ധപ്പെട്ടിരിക്കുന്നു. ഒരു പ്രത്യേക സന്ദർഭത്തിൽ ഒരു ജീവിയെ രോഗകാരി അല്ലെങ്കിൽ രോഗകാരിയല്ലെന്ന് പറയാം. വിഷവസ്തുക്കളെ ഉൽ‌പാദിപ്പിക്കാനും കോളനിവത്കരിക്കാനും പോഷകങ്ങൾ ഹൈജാക്ക് ചെയ്യാനും ഹോസ്റ്റിന്റെ രോഗപ്രതിരോധ ശേഷി കുറയ്ക്കാനുമുള്ള കഴിവ് കണക്കിലെടുത്ത് ഒരു രോഗകാരിയെ തരംതിരിക്കാം. ഒരു രോഗത്തിന്റെ കാരണമായി തിരിച്ചറിഞ്ഞാൽ ഒരു മുഴുവൻ ഇനം ബാക്ടീരിയകളെ രോഗകാരികളായി സംസാരിക്കുന്നത് സാധാരണമാണ് (cf. Koch's postulates). എന്നിരുന്നാലും, രോഗകാരിത്വം മൊത്തത്തിൽ സൂക്ഷ്മജീവ ആവാസവ്യവസ്ഥയെ ആശ്രയിച്ചിരിക്കുന്നു എന്നതാണ് ആധുനിക കാഴ്ചപ്പാട്.
വൈറലൻസ്
വൈറലൻസ് (ഒരു ഹോസ്റ്റിന്റെ ഫിറ്റ്നസ് കുറയ്ക്കുന്നതിനുള്ള ഒരു രോഗകാരിയുടെ പ്രവണത) വികാസം പ്രാപിക്കുന്നത് രോഗിയായ ഹോസ്റ്റിൽ നിന്ന് ഒരു രോഗകാരി പടരുമ്പോൾ, ഹോസ്റ്റ് ദുർബലമാകുമെങ്കിലും. ലംബമായ സംപ്രേഷണത്തിന് വിപരീതമായി ഒരേ ജീവിവർഗ്ഗങ്ങളുടെ ഹോസ്റ്റുകൾക്കിടയിൽ തിരശ്ചീന സംപ്രേഷണം നടക്കുന്നു, ഇത് രോഗകാരിയുടെ പരിണാമവിജയത്തെ ആതിഥേയ ജീവിയുടെ പരിണാമ വിജയവുമായി ബന്ധിപ്പിക്കുന്നതിലൂടെ സഹഭയത്തിലേക്ക് (ജനസംഖ്യയിൽ ഉയർന്ന രോഗാവസ്ഥയും മരണനിരക്കും കഴിഞ്ഞ്) പരിണമിക്കുന്നു.
സംക്രമണം
വായുവിലൂടെ, നേരിട്ടുള്ള അല്ലെങ്കിൽ പരോക്ഷ സമ്പർക്കം, ലൈംഗിക സമ്പർക്കം, രക്തം, മുലപ്പാൽ അല്ലെങ്കിൽ മറ്റ് ശരീര ദ്രാവകങ്ങൾ എന്നിവ വഴി രോഗകാരികളുടെ സംക്രമണം സംഭവിക്കുന്നു.
രോഗകാരികളുടെ തരങ്ങൾ
തെറ്റായ മടക്കിവെച്ച പ്രോട്ടീനുകളാണ് പ്രിയോണുകൾ. അവയുടെ തെറ്റായ മടക്കിവെച്ച അവസ്ഥയെ ഒരേ തരത്തിലുള്ള മടക്കിവെച്ച മറ്റ് പ്രോട്ടീനുകളിലേക്ക് മാറ്റാൻ കഴിയും. അവയിൽ‌ ഡി‌എൻ‌എ അല്ലെങ്കിൽ‌ ആർ‌എൻ‌എ അടങ്ങിയിട്ടില്ല, ഇതിനകം നിലവിലുള്ള സാധാരണ പ്രോട്ടീനുകളെ തെറ്റായി മടക്കിയ അവസ്ഥയിലേക്ക് പരിവർത്തനം ചെയ്യുകയല്ലാതെ പകർ‌ത്താനും കഴിയില്ല. അസാധാരണമായി മടക്കിവെച്ച ഈ പ്രോട്ടീനുകൾ സ്ക്രാപ്പി, ബോവിൻ സ്പോങ്കിഫോം എൻസെഫലോപ്പതി (ഭ്രാന്തൻ പശു രോഗം), ക്രീറ്റ്സ്ഫെൽഡ്-ജാക്കോബ് രോഗം എന്നിവയിൽ കാണപ്പെടുന്നു
വൈറസുകൾ
വൈറസുകൾ ചെറിയ കണങ്ങളാണ്, സാധാരണയായി 20 മുതൽ 300 നാനോമീറ്റർ വരെ നീളമുണ്ട്, ആർ‌എൻ‌എ അല്ലെങ്കിൽ ഡി‌എൻ‌എ അടങ്ങിയിരിക്കുന്നു. വൈറസുകൾ‌ക്ക് പകർ‌ത്തുന്നതിന് ഒരു ഹോസ്റ്റ് സെൽ‌ ആവശ്യമാണ്. വസൂരി, ഇൻഫ്ലുവൻസ, മം‌പ്സ്, മീസിൽസ്, ചിക്കൻ‌പോക്സ്, എബോള, എച്ച്ഐവി, റുബെല്ല എന്നിവ വൈറൽ രോഗകാരികളാൽ ഉണ്ടാകുന്ന ചില രോഗങ്ങളാണ്.
ബാക്ടീരിയ
0.15 മുതൽ 700 μM വരെ നീളമുള്ള ബാക്ടീരിയകളിൽ മനുഷ്യന് ദോഷകരമോ പ്രയോജനകരമോ ആണ്. എന്നിരുന്നാലും, രോഗകാരികളായ ബാക്ടീരിയകളുടെ താരതമ്യേന ചെറിയ പട്ടിക പകർച്ചവ്യാധികൾക്ക് കാരണമാകും. രോഗകാരിയായ ബാക്ടീരിയകൾക്ക് രോഗമുണ്ടാക്കാൻ നിരവധി മാർഗങ്ങളുണ്ട്. അവയ്‌ക്ക് ഒന്നുകിൽ അവരുടെ ഹോസ്റ്റിന്റെ സെല്ലുകളെ നേരിട്ട് ബാധിക്കാം, അല്ലെങ്കിൽ അവരുടെ ഹോസ്റ്റിന്റെ കോശങ്ങളെ തകരാറിലാക്കുന്ന എൻ‌ഡോടോക്സിൻ‌സ് ഉൽ‌പാദിപ്പിക്കാം, അല്ലെങ്കിൽ ഹോസ്റ്റ് സെല്ലുകൾ‌ക്ക് കേടുപാടുകൾ സംഭവിക്കുന്നു. ക്ഷയം ന്യുമോണിയ'', ടെറ്റനസ്, ടൈഫോയ്ഡ്, ഡിഫ്തീരിയ, സിഫിലിസ്, കുഷ്ഠം തുടങ്ങിയ അണുബാധകൾക്കും ബാക്ടീരിയകൾ കാരണമാകുന്നു.
ഫംഗസ്
രോഗകാരികളായി പ്രവർത്തിക്കാൻ കഴിയുന്ന യൂകാരിയോട്ടിക് ജീവികളാണ് ഫംഗസ്. മനുഷ്യർക്ക് രോഗമുണ്ടാക്കുന്ന ഏകദേശം 300 അറിയപ്പെടുന്ന ഫംഗസുകൾ ഉണ്ട്
ആൽഗകൾ
പൊതുവെ രോഗകാരികളല്ലാത്ത ഒറ്റകോശ സസ്യങ്ങളാണ് ആൽഗകൾ. രോഗകാരി ഇനങ്ങളും നിലവിലുണ്ട്. നായ്ക്കൾ, പൂച്ചകൾ, കന്നുകാലികൾ, മനുഷ്യർ എന്നിവയിൽ കാണപ്പെടുന്ന ഒരു രോഗമാണ് പ്രോട്ടോതെക്കോസിസ്. ഇതിന് കാരണം പ്രോട്ടോതെക്ക എന്ന ആൽഗയാണ്.
മറ്റ് പരാന്നഭോജികൾ
നിരവധി പ്രോട്ടോസോവയും ഹെൽമിൻത്തും ഉൾപ്പെടെ ചില യൂകാരിയോട്ടിക് ജീവികൾ മനുഷ്യരിലെ പരാന്നഭോജികളാണ്.
ബാക്ടീരിയ
ബാക്ടീരിയകൾ സ്വയം രോഗകാരികളാകാമെങ്കിലും അവ രോഗകാരികളാലും ബാധിക്കപ്പെടാം. ബാക്ടീരിയയെ ബാധിക്കുന്ന വൈറസുകളാണ് ബാക്ടീരിയോഫേജുകൾ. ഇത് പലപ്പോഴും ബാധിച്ച ബാക്ടീരിയകളുടെ മരണത്തിലേക്ക് നയിക്കുന്നു. ടി 7, ലാംഡ ഫേജ് എന്നിവ സാധാരണ ബാക്ടീരിയോഫേജിൽ ഉൾപ്പെടുന്നു. ഗ്രാം നെഗറ്റീവ്, ഗ്രാം പോസിറ്റീവ് എന്നിവയുൾപ്പെടെ എല്ലാത്തരം ബാക്ടീരിയകളെയും ബാധിക്കുന്ന ബാക്ടീരിയോഫേജുകളുണ്ട്.
സസ്യരോഗകാരികൾ.
വൈറസുകൾ‌, ബാക്ടീരിയകൾ‌, ഫംഗസുകൾ‌, നെമറ്റോഡുകൾ‌, മറ്റ് സസ്യങ്ങൾ‌ എന്നിവയുൾ‌പ്പെടെ വൈവിധ്യമാർ‌ന്ന രോഗകാരികൾ‌ക്ക് സസ്യങ്ങൾ‌ക്ക് ആതിഥേയത്വം വഹിക്കാൻ‌ കഴിയും. ശ്രദ്ധേയമായ പ്ലാന്റ് വൈറസുകളിൽ പപ്പായ റിംഗ്‌സ്പോട്ട് വൈറസ് ഉൾപ്പെടുന്നു, ഇത് ഹവായിയിലെയും തെക്കുകിഴക്കൻ ഏഷ്യയിലെയും കർഷകർക്ക് ദശലക്ഷക്കണക്കിന് ഡോളർ നാശനഷ്ടമുണ്ടാക്കി, പുകയില മൊസൈക് വൈറസ് ആണ് ശാസ്ത്രജ്ഞനായ മാർട്ടിനസ് ബീജറിങ്ക് 1898 ൽ "വൈറസ്" എന്ന പദം നൽകാൻ കാരണമായത്. ബാക്ടീരിയൽ പ്ലാന്റ് രോഗകാരികൾ പല സസ്യജാലങ്ങളിലും ഇലപാടുകൾ, വരൾച്ചകൾ, കറകൾ എന്നിവ ഉണ്ടാക്കുന്ന ഗുരുതരമായ പ്രശ്നമാണ്. ''പി. സിറിംഗെ, ആർ. സോളനേസിയറം'' എന്നിവയാണ് സസ്യങ്ങളുടെ ഏറ്റവും പ്രധാന രണ്ട് ബാക്ടീരിയ രോഗകാരികൾ.
സസ്യങ്ങളുടെ മറ്റൊരു പ്രധാന രോഗകാരിയാണ് ഫംഗസ്. ചെടികളുടെ വളർച്ച മുരടിക്കൽ, വൃക്ഷത്തിന്റെ തടിയിലെ വളർച്ച അല്ലെങ്കിൽ കുഴികൾ രൂപപ്പെടൽ, ഇല പാടുകൾ എന്നിങ്ങനെ പലതരം പ്രശ്നങ്ങൾക്ക് അവ കാരണമാകും. സാധാരണവും ഗുരുതരവുമായ സസ്യ ഫംഗസുകളിൽ റൈസ് ബ്ലാസ്റ്റ് ഫംഗസ്, ഡച്ച് എൽമ് ഡിസീസ്, ചെസ്റ്റ്നട്ട് വരൾച്ച എന്നിവ ഉൾപ്പെടുന്നു.
മൊത്തത്തിൽ, സസ്യങ്ങൾക്ക് രോഗകാരികളുടെ വിശാലമായ നിരയുണ്ട്, കൂടാതെ സസ്യ രോഗകാരികൾ മൂലമുണ്ടാകുന്ന രോഗത്തിന്റെ 3% മാത്രമേ കൈകാര്യം ചെയ്യാൻ കഴിയൂ എന്ന് കണക്കാക്കപ്പെടുന്നു.
മൃഗങ്ങൾ
പ്രിയോണുകൾ, വൈറസുകൾ, ബാക്ടീരിയകൾ, ഫംഗസുകൾ എന്നിവയുൾപ്പെടെയുള്ള പല രോഗകാരികളെയും മൃഗങ്ങൾ പലപ്പോഴും ബാധിക്കാറുണ്ട്. ഗ്രാമീണ പശ്ചാത്തലത്തിൽ 90% അല്ലെങ്കിൽ അതിൽ കൂടുതൽ കന്നുകാലികളുടെ മരണം രോഗകാരികളാണെന്ന് കണക്കാക്കപ്പെടുന്നു. മൃഗങ്ങളെ ബാധിക്കുന്ന ചുരുക്കം ചില പ്രിയോൺ രോഗങ്ങളിൽ ഒന്നാണ് ബോവിൻ സ്പോങ്കിഫോം എൻസെഫലോപ്പതി. BIV, FIV എന്നിവയുൾപ്പെടെയുള്ള ഹ്യൂമൻ ഇമ്മ്യൂണോ ഡെഫിഷ്യൻസി വൈറസുമായി (എച്ച്ഐവി) ബന്ധപ്പെട്ട വൈറസുകൾ മൂലമുണ്ടാകുന്ന വിവിധതരം രോഗപ്രതിരോധ വൈകല്യങ്ങൾ മറ്റ് മൃഗരോഗങ്ങളിൽ ഉൾപ്പെടുന്നു.
മനുഷ്യർ
പ്രിയോൺ, വൈറസ്, ബാക്ടീരിയ, ഫംഗസ് എന്നിവയുൾപ്പെടെ പലതരം രോഗകാരികൾ മനുഷ്യരെ ബാധിക്കാം. മനുഷ്യരെ ബാധിക്കുന്ന വൈറസുകളും ബാക്ടീരിയകളും തുമ്മൽ, ചുമ, പനി, ഛർദ്ദി എന്നിവയ്ക്കും മരണത്തിനും കാരണമാകാം.
ചികിത്സ
നിരവധി ശ്രമങ്ങൾ നടത്തിയിട്ടും, പ്രിയോൺ രോഗങ്ങളുടെ വ്യാപനം തടയാൻ ഇതുവരെ ഒരു ചികിൽസയ്ക്കും സാധിച്ചിട്ടില്ല.
വൈറസ്
വൈറൽ അണുബാധയെ ചികിത്സിക്കുന്നതിൽ പലപ്പോഴും വൈറൽ രോഗകാരിയെ ബാധിക്കുന്ന ഏതെങ്കിലും മരുന്നുകൾ നൽകുന്നതിനേക്കാൾ അണുബാധയുടെ ലക്ഷണങ്ങളെ ചികിത്സിക്കുന്നു. ഒരു വൈറൽ അണുബാധയുടെ ലക്ഷണങ്ങളെ ചികിത്സിക്കുന്നത് ഹോസ്റ്റ് രോഗപ്രതിരോധ സംവിധാനത്തിന് വൈറൽ രോഗകാരിക്കെതിരെ ആന്റിബോഡികൾ വികസിപ്പിക്കുന്നതിന് സമയം നൽകുന്നു, അത് അണുബാധയെ കുറക്കുന്നു. ചില സാഹചര്യങ്ങളിൽ, വൈറസിനെതിരായ ചികിത്സ ആവശ്യമാണ്. രോഗപ്രതിരോധ കോശങ്ങളുടെ നഷ്ടവും എയ്ഡ്‌സിലേക്കുള്ള പുരോഗതിയും തടയുന്നതിന് ART അല്ലെങ്കിൽ HAART എന്നറിയപ്പെടുന്ന ആന്റി റിട്രോവൈറൽ തെറാപ്പി ഇതിന് ഒരുദാഹരണമാണ്.
ബാക്ടീരിയ
വൈറൽ രോഗകാരികളെപ്പോലെ, വാക്സിനുകൾ വഴി ചില ബാക്ടീരിയ രോഗകാരികളുടെ അണുബാധ തടയാൻ കഴിയും. ആന്ത്രാക്സ് വാക്സിൻ, ന്യൂമോകോക്കൽ വാക്സിൻ എന്നിവ ബാക്ടീരിയ രോഗകാരികൾക്കെതിരായ വാക്സിനുകളിൽ ഉൾപ്പെടുന്നു. മറ്റ് പല ബാക്ടീരിയ രോഗകാരികൾക്കും പ്രതിരോധ മാർഗ്ഗമായി വാക്സിനുകൾ ഇല്ല, എന്നാൽ ഈ ബാക്ടീരിയകൾ ബാധിക്കുന്ന അണുബാധ പലപ്പോഴും ആൻറിബയോട്ടിക്കുകൾ ഉപയോഗിച്ച് ചികിത്സിക്കുകയോ തടയുകയോ ചെയ്യാം. സാധാരണ ആൻറിബയോട്ടിക്കുകളിൽ അമോക്സിസില്ലിൻ, സിപ്രോഫ്ലോക്സാസിൻ, ഡോക്സിസൈക്ലിൻ എന്നിവ ഉൾപ്പെടുന്നു.
ആവശ്യമില്ലാത്ത സാഹചര്യങ്ങളിൽ ആൻറിബയോട്ടിക്കുകൾ അമിതമായി നിർദ്ദേശിക്കുന്നതിന്റെ ഭാഗമായി, ചില ബാക്ടീരിയ രോഗകാരികൾ ആൻറിബയോട്ടിക് പ്രതിരോധം വികസിപ്പിച്ചെടുക്കുകയും ക്ലാസിക്കൽ ആൻറിബയോട്ടിക്കുകൾ ചികിത്സിക്കാൻ പ്രയാസപ്പെടുകയും ചെയ്യുന്നു. സെന്റർ ഫോർ ഡിസീസ് കൺട്രോൾ (സിഡിസി) 2013 ൽ പുറത്തിറക്കിയ ഒരു റിപ്പോർട്ട് കണക്കാക്കുന്നത്, യുണൈറ്റഡ് സ്റ്റേറ്റ്സിൽ ഓരോ വർഷവും കുറഞ്ഞത് 2 ദശലക്ഷം ആളുകൾക്ക് ആൻറിബയോട്ടിക് പ്രതിരോധശേഷിയുള്ള ബാക്ടീരിയ അണുബാധ ലഭിക്കുന്നുണ്ടെന്നും കുറഞ്ഞത് 23,000 ആളുകൾ ഈ അണുബാധകൾ മൂലം മരിക്കുന്നുവെന്നും ആണ്.
ആൽഗകൾ
ആൽഗകളെ സാധാരണയായി രോഗകാരികളായി കരുതുന്നില്ല, പക്ഷേ പ്രോട്ടോതെക്ക ജനുസ്സ് മനുഷ്യരിൽ രോഗത്തിന് കാരണമാകുമെന്ന് അറിയപ്പെടുന്നു . ഇത്തരത്തിലുള്ള അണുബാധയ്ക്കുള്ള ചികിത്സ നിലവിൽ പരിശോധനാഘട്ടത്തിലാണ്, ക്ലിനിക്കൽ ചികിത്സയിൽ സ്ഥിരതയില്ല.
അവലംബം
വർഗ്ഗം:സാംക്രമികരോഗങ്ങൾ
ഒയേ ലക്കി! ലക്കി ഒയേ!
അഭയ് ഡിയോൾ, പരേഷ് റാവൽ, നീതു ചന്ദ്ര, മനു റിഷി, റിച്ച ചദ്ദ, മഞ്ജോത് സിംഗ്, അർച്ചന പുരൻ സിംഗ് എന്നീ ബോളിവുഡ് താരങ്ങൾ അഭിനയിക്കുന്ന ഹിന്ദി ചലച്ചിത്രമാണ് '''ഒയേ ലക്കി! ലക്കി ഒയേ !''' ദിബാകർ ബാനർജിയാണ് സംവിധാനം ചെയ്തത്. 2008-ലെ മികച്ച ജനപ്രിയ ചിത്രത്തിനുള്ള ദേശീയ ചലച്ചിത്ര പുരസ്കാരം ഈ ചിത്രം നേടി. ഡെൽഹിയിലെ വികാസ്പുരി കേന്ദ്രമാക്കി മോഷണങ്ങൾ നടത്തിയിരുന്ന ബണ്ടി ചോർ (ദേവീന്ദർ സിങ്ങ്) എന്ന കുപ്രസിദ്ധ മോഷ്ടാവിന്റെ ജീവിതത്തെ ആസ്പദമാക്കിയാണ് ഈ ചിത്രം നിർമ്മിച്ചിരിക്കുന്നത്. ബണ്ടി എന്നുവിളിക്കുന്ന യഥാർത്ഥ ജീവിതത്തിലെ "സൂപ്പർ-ചോർ"-ൽ നിന്ന് യഥാർത്ഥം എന്ന നിലയിലാണ് ചിത്രീകരിച്ചിരിക്കുന്നത്.
ബാഹ്യ ലിങ്കുകൾ
വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:2008-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
സത്യം (ചലച്ചിത്രം)
വിനയന്റെ സംവിധാനത്തിൽ പൃഥ്വിരാജ്, തിലകൻ, ആനന്ദരാജ്, പ്രിയാമണി എന്നിവർ പ്രധാനവേഷങ്ങളിൽ അഭിനയിച്ച് 2004-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് സത്യം. വൈശാഖാ മൂവീസിന്റെ ബാനറിൽ പി. രാജൻ നിർമ്മിച്ച ഈ ചിത്രം വിതരണം ചെയ്തത് ലാൽ റിലീസ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് വിനയൻ ആണ്.
പുറത്തേക്കുള്ള കണ്ണികൾ
വർഗ്ഗം:2004-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വിനയൻ സം‌വിധാനം ചെയ്ത ചലച്ചിത്രങ്ങൾ
സ്വാമി ഗുരുരത്‌നം ജ്ഞാനതപസ്വി
കരുണാകരഗുരുവിനാൽ സ്ഥാപിതമായ തിരുവനന്തപുരം ശാന്തിഗിരി ആശ്രമത്തിന്റെ പ്രവർത്തനങ്ങൾക്ക്  നതൃത്വം  നൽകുന്ന ജനറൽ സെക്രട്ടറിയാണ്  സ്വാമി ഗുരുരത്‌നം ജ്ഞാനതപസ്വി.ആത്മീയനേതാവ്, പ്രഭാഷകൻ, എഴുത്തുകാരൻ, മികച്ച സംഘാടകൻ, സാംസ്‌കാരിക നായകൻ എന്നീ നിലകളിലെല്ലാം സാമൂഹിക സാംസ്‌കാരികരംഗത്ത് പ്രവർത്തിക്കുന്ന സ്വാമി ഗുരുരത്‌നം ജ്ഞാനതപസ്വി ., ശാന്തിഗിരി ആശ്രമം ജനറൽ സെക്രട്ടറി എന്ന നിലയിൽ രാജ്യത്തുടനീളം നിരവധി ജീവകാരുണ്യ പ്രവർത്തനങ്ങൾക്കും മതേതര ആത്മീയതയുടെ പ്രചാരണത്തിനും നേതൃത്വം നല്കി.പത്രങ്ങളിലും ആനുകാലികങ്ങളിലും ഓൺലൈൻ പ്രസിദ്ധീകരണങ്ങളിലും വിവിധ വിഷയങ്ങളെ മുൻനിർത്തി ലേഖനങ്ങൾ എഴുതിവരുന്ന സ്വാമി ഗുരുരത്‌നം ജ്ഞാനതപസ്വി. നവജ്യോതിശ്രീ കരുണാകര ഗുരു ജീവചരിത്രം (മലയാളം), ദൈവത്തിന്റെ കണ്ണുകൾ കൊണ്ട്കാണുക, ആശ്രമം എന്ന അഖണ്ഡത, നേരിന്റെ ബാല്യം, പുതിയ മനുഷ്യണകാൻ, ആനന്ദത്തിന്റെ ഇതളുകൾ, തിരുനെടുത്ത ലേഖനങ്ങൾ, മാറുന്ന കാലം മാറുന്ന കാഴ്ചകൾ എന്നീ പുസ്തകങ്ങൾ രചിച്ചിട്ടുണ്ട്.
ശാന്തിഗിരി ആശ്രമ പ്രവർത്തനങ്ങൾ
1997-ൽ ശാന്തിഗിരി ആശ്രമത്തിന്റെ മരുന്നു വിതരണ ശൃംഖലയിൽ പങ്കാളിയായി സ്വാമി ഗുരുരത്‌നം ജ്ഞാനതപസ്വി ആശ്രമജീവിതം തുടങ്ങി. ആശ്രമത്തിന്റെ യുവജനക്ഷേമ പ്രവർത്തനങ്ങളിൽ ഇടപെട്ട്‌ പ്രവർത്തിച്ചു. സന്ന്യാസദീക്ഷ സ്വീകരണശേഷം സ്വാമി ആതുരസേവന പ്രവർത്തനമേഖലയും ജീവകാരുണ്യത്തിനും മുൻതൂക്കം കൊടുത്ത്‌ ശാന്തിഗിരിയുടെ ആരോഗ്യരംഗത്തെ കൂടുതൽ സജീവമാക്കി മാറ്റി. ഈ കാലയളവിലാണു ശാന്തിഗിരിയുടെ സിദ്ധ മെഡിക്കൽ കോളജ്‌ തിരുവനന്തപുരത്തും ആയുർവേദ മെഡിക്കൽ കോളജ്‌ പാലക്കാടും സ്ഥാപിക്കുന്നത്‌. സ്വാമി ഗുരുരത്‌നം ജ്ഞാനപതി 2003 സെപ്‌റ്റംബർ 13 മുതൽ ആശ്രമം ഡയറക്‌ടർ ബോർഡ്‌ അംഗമാണ്‌. 2009 മെയ്‌ മുതൽ ആശ്രമം ഓർഗനൈസിങ്‌ സെക്രട്ടറിയായിരുന്നു. 20l9 സെപ്റ്റംബർ 6 മുതൽ ആശ്രമം ജനറൽ സെക്രട്ടറിയായി ആശ്രമ പ്രവർത്തനങ്ങളെ നിയന്ത്രിക്കുന്നു.
അവലംബം
വർഗ്ഗം:ഇന്ത്യയിലെ ആത്മീയാചാര്യന്മാർ വർഗ്ഗം:മതാതീത ആത്മീയാചാര്യന്മാർ വർഗ്ഗം:ആലപ്പുഴ ജില്ലയിൽ ജനിച്ചവർ വർഗ്ഗം:1974-ൽ ജനിച്ചവർ
ഫ്രീഡ്രിക് ലൂഡ്വിഗ് ഗോട്ട്ലൂബ് ഫ്രീഗ്
ഒരു ജർമൻ തത്ത്വചിന്തകനും ഗണിത ശാസ്ത്രജ്ഞനുമാണ് ഫ്രീഡ്രിക് ലൂഡ്വിഗ് ഗോട്ട്ലൂബ് ഫ്രീഗ്.
കെ.കെ. ഷാഹിന
മലയാളിയായ മാദ്ധ്യമപ്രവർത്തകയാണ് '''കെ.കെ. ഷാഹിന'''. ഏഷ്യാനെറ് ന്യൂസ്,തെഹൽക മാഗസിൻ, ദി ഓപ്പൺ മാഗസിൻ എന്നീ മാധ്യമ സ്ഥാപനങ്ങളിൽ പ്രവർത്തിച്ചു. ഇപ്പോൾ ഡിജിറ്റൽ വാർത്താ പോർട്ടലായ ദി ഫെഡറൽ (thefederal) എന്ന സ്ഥാപനത്തിൽ ജോലിചെയ്യുന്നു.